recursal/SuperWikiNEXT-32B huggingface dataset:
呢篇文講加拿大嘅鹹水灣。想搵魁北克省嗰個同名嘅行政區嘅話，請睇**哈德遜灣區**。
  想搵名稱相近嗰間百貨公司嘅話，請睇**哈德遜灣公司**。
哈德遜灣
**哈德遜灣**（Haa1 Dak1 Seon3 Waan1）（英文：**Hudson Bay**、**Hudson's Bay**（通常講歷史先用），法文：**Baie d'Hudson**，克里文：**Wînipekw**（南部方言）或**Wînipâkw**（北部方言），因紐特文：**Kangiqsualuk ilua**）係加拿大東北部嘅一個鹹水灣，喺加拿大東北部嘅巴芬島同拉布拉多半島嘅西南邊，屬於努那活地區管轄。面積123萬平方米，平均水深100米。哈德森灣係全世界面積最大嘅內海。從氣象來講嘅話，哈德森灣可以畀視作北冰洋嘅邊緣海。哈德森灣北部時常會有北極熊出現。主要港口有邱吉爾港。

參考
--

1. ↑  "Wissenladen.de". 原著喺2012年1月20號歸檔. 喺2014年11月10號搵到.
2. ↑  -border-1.3261668 "Quebec calls for 'urgent' extension of northern border". 2015-10-08. 喺2021-01-24搵到. `{{cite web}}`: `|archive-url=` is malformed: path (help); Check `|url=` value (help); Unknown parameter `|url- status=` ignored (help)

|  |  |
| --- | --- |
| Stub icon | 呢篇加拿大地理文係楔位文。歡迎幫維基百科擴寫佢。睇 • 論 • 改 • 歷 |
**1918年烏克蘭蘇維埃社會主義共和國制憲會議選舉**喺1918年1月9號舉行，但係由於俄國喺1917年爆發十月革命，烏克蘭建立咗親俄嘅烏克蘭人民共和國之後先有呢場選舉。

背景
--

1917年11月20號，烏克蘭人民共和國宣佈喺1918年1月9號選舉烏克蘭議會。

1918年1月9號，烏克蘭議會喺十三個選區選出一百七十一席議員嚟組成制憲大會，夠廿歲嘅烏克蘭人唔分男女都可以去投票。

政變
--

内文：基輔布爾什維克起義
喺選舉之前俄國嘅社會民主工黨試圖用另一種手段嚟阻止選舉舉行，而喺烏克蘭建立蘇維埃政權。但係呢種圖謀好快就俾人識穿，所有布爾什維克嘅軍隊被強制解除武裝，然後要搭火車返蘇聯 ，但係包括第二衛隊領導嘅軍隊係返蘇聯途中喺基輔發動兵變。

1917年12月30號，俄羅斯政府發出最後命令，要喺烏克蘭布爾什維克嘅軍隊返蘇聯。

結果
--

根據選舉結果，三百零一個候選人入面有一百七十一人贏出。超過70％嘅票投咗畀烏克蘭政黨，剩返10％嘅票就投咗布爾什維克。跟住政局不穩，烏克蘭選出嚟制憲會議從來冇召開過，烏克蘭議會冇耐就宣布，烏克蘭議會做住立法機關，直到召開制憲大會為止。

參考資料
----



| * 睇
* 傾
* 改
烏克蘭烏克蘭選舉 |
| --- |
| 總統選舉 | 第1屆（1991年） ‧ 第2屆（1994年） ‧ 第3屆（1999年） ‧ 第4屆（2004年） ‧ 第5屆（2010年） ‧ 第6屆（2014年） ‧ 第7屆（2019年） |
| 國會選舉 | 

|  |  |
| --- | --- |
| 烏克蘭蘇維埃社會主義共和國 | 
* 第1屆（1938年）
* 第2屆（1947年）
* 第3屆（1951年）
* 第4屆（1955年）
* 第5屆（1959年）
* 第6屆（1963年）
* 第7屆（1967年）
* 第8屆（1971年）
* 第9屆（1975年）
* 第10屆（1980年）
* 第11屆（1985年）

 |
| 
* 第1屆（1990年）
* 第2屆（1994年）
* 第3屆（1998年）
* 第4屆（2002年）
* 第5屆（2006年）
* 第6屆（2007年）
* 第7屆（2012年）
* 第8屆（2014年）
* 第9屆（2019年）

 |

 |
| 地方選舉 | 1990年 ‧ 1994年 ‧ 1998年 ‧ 2002年 ‧ 2006年 ‧ 2010年 ‧ 2014年 ‧ 2015年 |
| 公投 | 1991年3月 ‧ 1991年12月 ‧ 2000年 |
| 睇埋：克里米亞選舉 |
**2011年6月澳門黑沙環涌河新街大規模停電事件**響2011年6月2號發生，停電時間最長去到三個鐘。

背景
--

2011年6月2號凌晨零時四十一分開始發生，先係多座建華大廈開始停電，有六百三十二個客戶受到影響，澳電話，係響黑沙環區涌河新街編號PT六九九變電站嘅中壓火牛跳掣，自動復電系統又冇正常啟動搞到停電，已經即時派人去搶修，響凌晨一點零二分搶修復電期間，又引發附近多座裕華大廈停電兩分鐘，連埋建華大廈，受影響嘅樓宇一共二十二幢，超過二千個用戶受影響。大部分受影響客戶響凌晨一時零四分恢復供電，其餘六百三十二戶分別響二點零九分同三點二十五分全部復電。

時間
--

| 時間 | 事情 |
| --- | --- |
| **6月2號** | 多座建華大廈開始停電，有六百三十二個客戶受到影響。 |
| 00:41 |
| 01:02 | 搶修復電期間，又搞到附近多座裕華大廈停電兩分鐘。 |
| 01:04 | 大部分受影響客戶恢復供電，剩返六百三十二戶重係冇電。 |
| 02:09 | 部分受影響客戶恢復供電。 |
| 03:25 | 全部復電。 |

影響
--

停電期間，大批居民有屋企都唔返得，要企響條街到等，亦有居民困𨋢，要由消防員協助救出，重營業嘅舖頭就要被逼提早閂門，居民怨聲載道。

後續
--

### 澳電

澳電高級經理阮毓明強成個供電網絡係好嘅，供電穩定性重係好高，今次事故只係個別事件（上次事故都係用個別事件做理由），對受影響客戶話唔好意思，又話暫時冇收到客戶投訴，不過會主動聯絡客戶，尤其係較大嘅客戶，了解同跟進佢哋嘅損失情況。

### 能源業發展辦公室

能源辦主任山禮度話，非常關注今次停電事故，已經馬上要求澳電響三日入面提交報告，致於澳電係唔係要向客戶賠償，山禮度表示要先睇報告，了解事故原因之後再做跟進措施，如果符合合約規定嘅需要賠償範圍，就會做跟進，能源辦分析報告之後會公布結果。佢又話，澳電嘅供電服務重係得嘅，但佢重要求澳電進一步做好供電工作，確保供電穩定性，希望唔會發生去到幾個鐘嘅停電事件。最後，都係冇向客戶賠償。

睇埋
--

* 涌河新街
* 建華大廈
* 裕華大廈

參考資料
----

1. 1 2 3 4 5 6 7 8 9 10  （繁體中文）澳電致歉‧未提賠償 黑沙環大停電，正報，響2011年6月3號搵到。

| * 睇
* 傾
* 改
澳門澳門停電 |
| --- |
| 2011年 | 
* 2011年6月（黑沙環）
* 2011年6月（新橋）
* 2011年6月（新橋）

 |
| 2015年 | 
* 2015年3月（黑沙環同祐漢）
* 2015年4月（澳門廣泛地區）

 |
| 2017年 | 
* 2017年8月（全澳廣泛地區）

 |
| 2018年 | 
* 2018年5月（南西灣、主教山同下環區）

 |
呢篇文章講嘅係正式名稱係「廣州話」嘅香港通用語。想搵香港本土嘅粵語，請睇「**蜑家話**」。想搵新界本土嘅粵語，請睇「**圍頭話**」。想搵澳門本土嘅粵語，請睇「**石岐話**」。
**港澳粵語**即係香港同澳門，粵語喺呢兩度都係最多人常用嘅語言，幾乎係人都識講粵語，香港人一般叫呢個語言做「廣東話」或「中文」。

香港粵語出名中英夾雜，係洋化咗嘅廣東話。香港粵英文化薈萃，結合各地文化。英文喺香港比較普及，加上喺好長一段時間香港都係早過中國接觸外來嘅新事物，過去唔熟英文嘅市民都會用廣州話拼讀日常嘅英文詞彙，所以香港粵語嘅英文外來詞非常普遍。

歷史
--

而家港澳通行嘅粵語，基本上大部分都同廣州市區嘅粵語有同一個來源，同時亦有好多其他粵語口音、其他語言嘅借詞組成。

1949年前嘅香港，由於粵、客混居，所以當時嘅香港粵語帶有好濃嘅粵客混雜口音（即香港客家話同香港廣府話喺音調同辭彙上互相影響嘅結果。）

1949年後，香港人講廣府話時開始出現大量音變，有人稱為懶音。當中最顯著嘅係鼻音消失（將n聲母讀成l聲母）同埋 w 介音嘅消失。好多人將「你」[lei⁵] 同「我」[ngo⁵] 讀成「理」[lei⁵] 同 [o⁵] 。將「國」[gwok³] 讀成「角」[gok³]，「過」[gwo³] 讀成「個」[go³] 。好多呢類發音已經存在幾十年，亦有大量市民由出世開始已經使用呢種發音。

不過，1980年代之前嘅大眾媒體依然盡力避免喺電台電視節目上出現呢類音變，直到而家，部分香港語言學家亦對所謂「懶音」屢加抨擊，並提出「正音」運動，諗住用古書嘅切音去代替現代通行嘅發音，譬如提倡將時間個間(gaan3)讀成「姦」(gaan1)。但係喺大多數大眾媒體、歌手同埋七、八十年代出世嘅一輩口中不時出現同古書唔一樣嘅發音，甚至已經成為主流。

整體上，香港粵語同廣州話到今日都仍然非常接近，香港中文大學等學術機構仍然奉廣州音為香港粵語嘅標準音。而廣州話都有部分類似嘅音變存在。

特色
--

其中特色之一就係中英夾雜，英文字直接使用，表達相同或者相似嘅意思同埋語法，舉例講：「今日去邊度食 lunch？」；「friend 嚟㗎」。

使用粵語嘅近似讀音讀英文詞非常普遍。「地盤管工」叫「科文」（foreman）、「煞車」叫「逼力」（brake）、「軸承」叫「啤令」（bearing）、「草莓」叫「士多啤梨」（strawberry）等等。唔少老人家仍然將「郵票」稱作「士擔」（stamp）、「保險」叫「燕梳」（insurance）等。另外，對男士可以稱呼「阿Sir」（aa3 soe4），對女士可以稱呼「Miss」（mit1 si4）。

而港式粵語有啲特別英文詞彙，保留原本嘅英文發音同寫法，不過唔遵守原先嘅語法同意義，祇係講香港話嘅用家先明同用。

參考
--

1. ↑  香港話助語詞 KO 國文佬 香港獨立媒體，2013年1月11號出街，Arthur Hau寫，2017年9月18號睇
2. ↑  香港話:最洋化的方言1996，中國語文通訊第41至45辬，莊禪義寫，2017年9月18號睇
3. ↑  張智林 (2019)。英語詞與香港粵語詞的語法融合現象。輯於嶺南大學中文系 (編)，《考功集2018-2019 : 畢 業論文選粹》 (頁71-98)。香港 : 嶺南大學中文系。

| * 睇
* 傾
* 改
粵語 |
| --- |
| 
* 族群
* 文字
* 各地分支
* 標準音
* 歷史
* 語法
* 音系

 |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 各地分支 | 

|  |  |
| --- | --- |
| 粵海（廣府） | 
* 廣州話（西關口音
* 西村口音）
* 香港粵語
* 澳門粵語
* 馬拉粵語
* 星加坡粵語
* 北美粵語
* 西貢粵語
* 佛山話
* 蜑家話
* 石岐話
* 沙田話
* 南海話
* 石灣話
* 九江話
* 西樵話
* 番禺話
* 順德話
* 雲浮話
* 博賀話
* 虎門話（新派）
* 龍門話
* 肇慶話
* 梧州話
* 賀州白話
* 韶關白話
* 連州白話
* 英德白話
* 樂昌白話

 |
| 邕潯 | 
* 南寧白話
* 桂平白話
* 平南白話
* 橫縣白話
* 崇左白話
* 憑祥白話
* 龍州白話
* 寧明白話
* 大新白話
* 扶綏白話
* 百色白話
* 田東白話

 |
| 莞寶 | 
* 莞城話
* 長安話
* 虎門話（舊派）
* 厚街話
* 圍頭話
* 南頭話
* 大鵬話

 |
| 四邑 | 
* 台山話
* 司前話
* 新會話
* 恩平話
* 開平話
* 馬蘭話

 |
| 高陽 | 
* 高州白話
* 陽江話
* 茂名白話
* 陽春話
* 陽西話
* 湛江白話
* 北流上里話
* 信宜白話
* 廉江白話
* 遂溪白話

 |
| 勾漏 | 

|  |
| --- |
| 
* 連山話
* 陽山話
* 鬱林話（玉林話）
* 北流話（下里話）
* 容縣話
* 貴港話
* 桂平話
* 平南話
* 地佬話
* 石南話
* 藤縣話
* 蒙山話
* 岑溪話
* 蒼梧話
* 昭平話
* 羅秀話
* 上坊話
* 開建話
* 賀州本地話

 |
| 「 羅廣」 | 
* 羅定話
* 廣寧話
* 懷集話（下坊話）
* 四會話
* 德慶話
* 陽山話（見上）
* 連山話（見上）
* 封開話（封川話）
* 鬱南話
* 㑷古話

 |

 |
| 欽廉 | 
* 廉州話（海獺話
* 地角話
* 佤話
* 廉江海話）
* 浦北話（小江話 等）
* 靈山話
* 福旺話
* 新立話
* 欽州地區白話（欽州白話
* 防城白話
* 東興白話
* 越南芒街白話
* 靈城白話
* 浦北白話
* 北海白話）
* 河口廣話

 |
| 吳化 | 
* 吳川話
* 化州話

 |
| 桂南平話（有拗撬） | 
* 賓陽話
* 橫州話
* 南寧平話
* 百色平話

 |
| 未分片 | 
* 廣西山仔話
* 儋州話
* 東江本地話（有拗撬）
* 越南山瑤話（有拗撬）
* 邁話（有拗撬）
* 桂北平話（有拗撬）

 |

 |
| 文化藝術 | 
* 粵語白話文
* 三及第
* 粵曲
* 粵劇
* 粵謳
* 南音
* 龍舟歌
* 木魚書
* 咸水歌
* 粵語流行曲
* 粵語相聲
* 棟篤笑
* 粵語電影
* 粵語電視劇
* 粵語講古
* 粵語小說
* 粵語配音
* 粵語粗口
* 粵語保育

 |
| 相關事件 | 
* 粵語正音運動
* 廣州撐粵語行動
* 普教中爭議
* 《寵物小精靈》中文版命名爭議

 |

 |
**窮舉搜尋**（粵拼：kung4 geoi2 sau2 cam4；英文：**brute-force search**）係最原始嗰種搜尋演算法，指將手上嘅數據（事先以某啲方式排好咗）逐個逐個耖caau3，一路耖到搵到想要嗰個為止。

基本概念
----

睇埋：搜尋演算法
例如手上有一列以隨機次序排嘅數字，用家想要由呢個數列當中最大嗰個出嚟，用窮舉搜尋嘅話，睇嗰個人就要睇嗮個數列當中嘅每個數字，再俾出最大嗰個出嚟；呢段簡單嘅演算法用粵文寫出嚟嘅話會係：

1. 如果個列入面冇數字，噉就唔會有「最大嗰個數」。
2. 先假定個列入面第一個數字係最大嗰個。
3. 逐個逐個噉去睇個列入面啲數字，如果撞到個數字大過而家手上嗰個「最大數字」嘅話，將新撞到呢個數字設做「最大數字」。
4. 如果睇勻嗮個列入面啲數字嘅話，將手上嗰個「最大數字」交出嚟做答案。

上述呢個演算法用比較形式些少嘅虛擬碼寫出嚟嘅話會係噉：

```
// Input: A list of numbers L.
// Output: The largest number in the list L.
if L.size = 0 return null;
largest ← L[0];
for each item in L, do
 if item > largest, then
 largest ← item;
 return largest;

// 當中 "←" 代表指定敘述－「A ← B」即係將 A 嘅數值設做 B；
// 而 "return X" 會終止個演算法，並且將 X 嘅數值攞嚟做輸出。

```

廿一世紀嘅研究者一般都會嫌呢個演算法唔夠好，原因係呢個演算法喺最壞情況（worst-case）嗰陣要睇嗮成個列先至搞得掂（`O(n)`，當中 `n` 係條陣列嘅長度），所以又有人諗咗第啲演算法出嚟做呢樣工作－而呢啲新演算法好多時都曉淨係睇個數字列嘅一小部份就經已搵得出想要嗰個數字。

運算概念
----

睇埋：運算複雜度
* 分治演算法
* 貪心演算法
* 線性搜尋
* 難解問題

遊戲運算
----

睇埋：已解遊戲、決策樹同蒙地卡羅樹搜尋
玩遊戲嗰陣要做決策，最直接嘅方法就係窮舉搜尋：窮舉搜尋可以輕易解決簡單嘅遊戲—例如井字過三關噉，井字過三關嘅第一步得三個可能性咁少—

* 填中間、
* 填角落（**填左上角**、**填右上角**、**填左下角**同**填右下角**功能上等同）同
* 填側邊（**填左側**、**填右側**、**填上側**同**填下側**功能上等同）。

而可能性少就表示，電腦唔使嘥好多時間同第啲資源，就可以睇晒所有嘅可能性。相比之下，國際象棋淨係第一步白棋行嗰刻已經有 20 個可能性咁多，而跟住落嚟可能性嘅數量會有爆發性嘅增長，喺十步之前已經會超過 100 萬個可能性，廿一世紀初嘅電腦仲未有足夠嘅運算能力，做唔到「將咁多個可能性逐個逐個攞嚟睇，喺合理咁短嘅時間內畀答案」。

睇埋
--

* 最佳化
* 複雜度
* 《神嘅九十億個名》

引咗
--

1. ↑  Instantly share code, notes, and snippets. *GitHubGist*.

註解
--

1. ↑  有關可能性嘅數量點樣計法，可以睇吓階乘呢個數學概念。
對聯揮春同兩盤大桔
利是封
全盒
舞獅（加拿大卑詩省列治文）
**新年**san1 nin4係唐人曆裏面一年嘅開始，又叫做**中華新年**、**新春**。因為喺春天，所以北方人多數叫**春節**ceon1 zit3（簡化字：**春节**）。雖然1912年中華民國成立就轉用公曆，但係新年多數講唐人曆法，而公曆多數叫元旦。新年對唐人來講係好重要嘅節日。傳統來講，成個節係由正月初一到正月十五。而新年之前十二月唔同日子有唔同準備。廣東人會叫呢段日子做嘅嘢做**過年**。

唐人曆法因為要就埋月，又有閏月，一年長短唔定，所以同天文講嘅年，地球圍住太陽行咗啱啱一個圈唔同。不過，其實唐人都有呢種定義嘅年，就係做冬，即係冬節或冬至。所以廣東話就有句，冬大過年。因為一年長短唔定，所以同公曆對照，年初一對公曆日子就年年唔同。

俗
-

《尚書》曰：「正元日，舜格于文祖。」又曰：「正月朔旦，受命于神，宗率百官，若帝之初。」《玉燭寶典》曰：「正月為端月。」正月首日稱元日，元，善之長也。元日亦曰上日、正朝、三元。南朝《荊土歲時記》曰：庭前爆竹，以辟山臊惡鬼也。山臊，後人或謂之年獸。古有正月飲屠蘇之俗。

新年日子
----

通常十二月尾到正月初，呢段日子都會用年開頭，例如十二月廿八，就叫年廿八；十二月三十，就叫年三十；正月初一，就叫年初一；如此類推。

唔同日子就另有叫法，年初一之前嗰晚，即係年三十晚或年廿九晚，就叫除夕，或者大除夕；年十五，即係新年最尾嗰日，叫元宵，或者元宵節。

習俗
--

新年習俗主題係去舊迎新。會趁年初一之前，將啲唔好嘅嘢掉咗佢，買過啲新。又或者將舊嘅嘢翻新。買新衫，剪頭髮，年廿八，洗邋遢，都係其中一部份。

廣東人會食團年飯，成家無論響邊都好，都會返屋企聚埋成家一齊食餐飯，代表一家團圓。到新正頭（年初一或者年初二），成家人又會食開年飯。

廣州民間嘅農曆新年習俗歌：

初一人拜神，初二人拜人，初三窮鬼日，初四人乞米，初五初六正是年，初七尋春去，初八八不歸，初九九頭空，初十打春去，十一打仔回，十二搭燈棚，十三人開燈，十四燈火明，十五祈完燈，采青走百病。

### 正月初一

呢日嗌**元日**，呢日凌晨啲街坊就會起身祭祖拜神、劏雞，兼且焚香、燒爆竹，意係**搶春**。

### 年初二

到初二朝頭早，家中婦女就要主持**開鑊**，落生油，煎蘿蔔糕、煎魚，準備埋**開年飯**。呢日又俗稱**姑爺節**，係返親家嘅日子。廣州一啲郊區農村仲有**放生**習俗，係買生鯉魚，用紅紙冚埋魚眼，拜完神後放生條魚落河塘。

### 年初三

呢日係**赤口日**，窮鬼日。呢日晨早起身屋企第一件事，就係**掃窮鬼**，掃走初一落來積落嘅垃圾，意味著掃走污糟同窮氣。

呢日大家通常唔會去拜年，因為初三**赤口**，又稱**赤狗日**。據話赤狗係執掌口怒嘅神，撞到易起口角，所以大家會晤出街費事惹屎上身。後生輩就唔會太在乎呢啲。

### 年初四

呢日係財神嘅生日，所以就有**接財神，**生日前一日各家就備齊啲酒席，同財神賀辰。儀式一般喺下晝到晚黑搞，準備供品有三牲、生果、茶、糖果等。如果舊年唔如意嘅就**一碗清水、三支香**祭灶王，舊年發達嘅就用雞鴨魚肉祭拜。

### 年初七

初七係**人日**，廣東人俗稱**眾人生日**。晨早廣州人會設埋豐盛嘅家庭筵席**慶人日**，必備七樣菜（芹菜、芥菜、菠菜、青蔥、大蒜等）製成嘅**七寶羹。**街坊回憶七寶羹包括芹菜、蒜、蔥、油麥菜、芫茜、黃芽白、生菜，開食前屋企長輩會講啲祝辭，如闔家清清白白、新年回春、聰明勤勞、諸事合算等，據話食咗七樣菜，呢年就有得執金拾銀，財運登門。據話民國以前，啲後生會群埋一齊游花地，揀埋最靚嘅女仔做**人日皇后**，由「皇后」來主持呢日啲活動。

### 年初八

俗語有話：初七七不去，初八八不歸。初七出門探親等人，初八就唔返屋企留喺親戚度住。

### 年初九

呢日係九皇誕，老廣州會拎啲雞鴨魚肉出來拜玉皇大帝。

### 初十同十一

廣州郊區農村，相鄰兩條村啲化骨龍呢兩日會打石仗（打春去），邊條村贏就代表新年會更好（啲大人收尾會趕啲細路返歸）。

### 初十二

呢日各家各戶都會點燈掛街邊，廣州啲村啲祠堂都會點埋燈。

### 正月十五

廣州人呢日會去睇花燈。而廣州郊區農村度，舊年添咗男丁嘅呢日都會去祖祠度掛個燈籠，表示向祖宗報到。呢日係元宵，要食湯圓。

過年嘢食
----

粵語地區過年興食以下呢啲嘢。

* 糕點：年糕、蘿蔔糕、芋頭糕、馬蹄糕、黃金糕
* 炸嘢：角仔、煎堆、笑口棗
* 全盒：糖蓮子、糖冬瓜、糖蓮藕、糖椰子、瓜子、開心果
* 熟食：發財好市（髮菜蠔豉）、生財大利（生菜豬脷）、撈起

至於臘八，食臘八粥，浸臘八蒜。至於小年，供麥芽糖。

至於除夕，同賀新春，共食團年飯。亦整餃子、年糕、春卷等。

睇埋
--

* 農曆新年

參考
--

1. ↑  广州春节习俗多：正月初一拜神贺新岁 吃斋留福气 互聯網檔案館嘅歸檔，歸檔日期2020年3月16號，.，网易新媒体 2017-02-14
2. 1 2  广州人过年既现代又传统，初一到十五 日日有讲究 互聯網檔案館嘅歸檔，歸檔日期2020年3月16號，.，2008-02-29 广州日报
3. ↑  民俗：正月初七"人日" 要吃"七宝羹" 互聯網檔案館嘅歸檔，歸檔日期2020年3月16號，. 2013年02月16號 大洋網

出面網頁
----

* 維基同享中有關Chinese New Year嘅資源類

* 亞洲指南
* 中國指南
* 文化指南

|  |  |
| --- | --- |
| 權威控制 | 
* LCCN: sh89002292

 |
將手上嘅數據逐個逐個耖，一路耖到搵到想要嗰個為止。
**搜尋演算法**（粵讀：sau2 cam4 jin2 syu3 faat3；英文：**search algorithm**），又或者叫**檢索演算法**，係指用嚟由數據結構當中搵出一件目標數據嘅演算法。廿一世紀嘅電腦科學界有多種搜尋演算法可以用，而每種都有優缺點。

窮舉搜尋
----

内文：窮舉搜尋
睇埋：線性搜尋
窮舉搜尋（brute-force）係最原始嗰種搜尋演算法，指將手上嘅數據（事先以某啲方式排好咗）逐個逐個耖，一路耖到搵到想要嗰個為止。例如手上有一列以隨機次序排嘅數字，用家想要由呢個數列當中最大嗰個出嚟，用窮舉搜尋嘅話，睇嗰個人就要睇嗮個數列當中嘅每個數字，再俾出最大嗰個出嚟；呢段簡單嘅演算法用粵文寫出嚟嘅話會係：

1. 如果個列入面冇數字，噉就唔會有「最大嗰個數」。
2. 先假定個列入面第一個數字係最大嗰個。
3. 逐個逐個噉去睇個列入面啲數字，如果撞到個數字大過而家手上嗰個「最大數字」嘅話，將新撞到呢個數字設做「最大數字」。
4. 如果睇勻嗮個列入面啲數字嘅話，將手上嗰個「最大數字」交出嚟做答案。

上述呢個演算法用比較形式些少嘅虛擬碼寫出嚟嘅話會係噉：

```
// Input: A list of numbers L.
// Output: The largest number in the list L.
if L.size = 0 return null;
largest ← L[0];
for each item in L, do
 if item > largest, then
 largest ← item;
 return largest;

// 當中 "←" 代表指定敘述－「A ← B」即係將 A 嘅數值設做 B；
// 而 "return X" 會終止個演算法，並且將 X 嘅數值攞嚟做輸出。

```

廿一世紀嘅研究者一般都會嫌呢個演算法唔夠好，原因係呢個演算法喺最壞情況（worst-case）嗰陣要睇嗮成個列先至搞得掂，所以又有人諗咗第啲演算法出嚟做呢樣工作－而呢啲新演算法好多時都曉淨係睇個數字列嘅一小部份就經已搵得出想要嗰個數字。

對分檢索
----

内文：對分檢索
對分檢索（binary search）係用嚟由一個預先排好咗次序（睇下面排序演算法）嘅數列嗰度搵某一個特定數字出嚟嘅演算法。對分檢索嘅做法係首先將行資料拆做兩橛，再睇吓中間嗰個數係咪等如要搵嗰個數（目標），假如個數列係預先由細到大排好咗嘅話，噉就意味一樣嘢：如果數列中間嗰個數大過個目標，噉個目標實係喺中間個數前面，而如果數列中間嗰個數細過個目標，噉個目標實係喺中間個數後面，跟手段演算法就可以再重複呢個程序，將個搜索範圍縮細，最後搵到個目標嘅數字（假如個目標真係存在喺嗰行數列入面嘅話）。好似係以下呢段虛擬碼噉：

```
function binary\_search(A, n, T):
 L := 0 // 設個數做「左邊界」
 R := n &minus; 1 // 設個數做「右邊界」
 while L <= R:
 m := floor((L + R) / 2) // 將由 L 至 R 嗰段嘢砍兩橛，m 設做中間位
 if A[m] < T: // 如果第 m 個數細過目標（T）嘅話，即係話個目標應該喺第 m 個數後面。 
 L := m + 1
 else if A[m] > T: // 如果第 m 個數細過目標（T）嘅話，即係話個目標應該喺第 m 個數前面。 
 R := m - 1
 else:
 return m // 如果第 m 個數等如目標嘅話，就將嗰個數做輸出。
 return unsuccessful

```

用對分檢索喺個數列當中搵「7」出嚟嘅圖解；每個箭咀表示一吓耖嘅動作。
對分檢索平均會快過「吓吓都將數列入面嘅數逐個逐個睇一次」嘅窮舉搜尋：喺最壞情況下，想搵嗰個數會係個數列嘅第一個或者最尾嗰個，而喺呢個情況下，用對分檢索嚟做搜尋要做 {\displaystyle O(\log \_{2}n)} 咁多次比較（當中 {\displaystyle n} 係「個數列入面有幾多個數字」），而「吓吓將數列入面逐個逐個睇一次」喺最壞情況之下就要做 {\displaystyle n} 次比較，{\displaystyle O(\log \_{2}n)} 數值永遠細過 {\displaystyle n} 。「由一個數列當中搵一個特定數字出嚟」係電腦好常要做嘅基本作業，如果（例如）喺一個程式當中部電腦要做呢個作業 100 次嘅話，噉一個用對分檢索嘅程式基本上實會快一截，所以編程員多數會比較鍾意用對分檢索。

局部搜尋
----

内文：局部搜尋

註釋
--

1. ↑  {\displaystyle \log } 係指對數。

睇埋
--

* 電腦編程
* 運算複雜度理論
* 蒙地卡羅樹搜尋

引咗
--

1. 1 2  Knuth, Donald (1998). Sorting and Searching. *The Art of Computer Programming*. 3 (2nd ed.). Reading, MA: Addison-Wesley Professional.
2. ↑  Instantly share code, notes, and snippets. *GitHubGist*.
3. 1 2  Flores, Ivan; Madpis, George (1 September 1971). "Average binary search length for dense ordered lists". *Communications of the ACM*. 14 (9): 602–603.
4. ↑  Willams, Jr. Louis F. (22 April 1976). A modification to the half-interval search (binary search) method. *Proceedings of the 14th ACM Southeast Conference*. ACM.
**世界愛滋病日**（粵拼：sai3 gaai3 oi3/ngoi3 zi1 beng6 jat6）
（英文：**World AIDS Day**）係世界衛生組織呼籲全球各地同國際組織辦活動，嚟宣傳同愛滋病有關嘅知識。節日從1988年開始，每年嘅12月1號搞。

由來
--

内文：愛滋病同愛滋病毒
美國當地喺1981年第一次發現咗愛滋病患者，而法國科學家喺1983年最先發現愛滋病毒。根據研究，愛滋病毒可能喺1960年代出世喺非洲中部地區嘅馬騮身上變種而成，人類一旦感染，可以通過血液製品、娼妓、同性戀同吸毒啲人傳播。後嚟病毒一直蔓延到全球各地，成為重大嘅公共衛生隱患同社會問題而俾世界衛生組織同好多國家政府䀹住嗮。由於愛滋病被全球公認咗「世界最危險瘟疫」同「超級癌症」，加上冇藥可以醫得呢個病。1987年8月，美國兩位政治人占士賓尼（英文：James Bunn）同湯馬仕·匿他（Thomas Netter）同佐納登·曼尼（Jonathan Mann）醫生喺美國嘅全球節目（Global Programme）入面傾咗關於愛滋病嘅問題，佐納登·曼尼聽咗呢件事之後，向瑞士日內瓦嘅世界衛生組織反映，重通過咗呢項議案。定咗從1988年開始，每年12月1號係世界愛滋病日。

註
-

1. ↑  "NPR: How World AIDS Day Began".
2. ↑  U.S. Centers for Disease Control and Prevention, International News, "World AIDS Day Co-Founder Looks Back 20 Years Later", CDC HIV/Hepatitis/STD/TB Prevention News Update, 12 December 2007
3. ↑  "Inventors of World AIDS Day: James Bunn and Thomas Netter". 原著喺2015年12月8號歸檔. 喺2015年12月1號搵到.
4. ↑  "About World Aids Day". *worldaidsday.org*. National Aids Trust. 原著喺2014年12月4號歸檔. 喺4 December 2014搵到.
**模擬退火**（粵讀：mou4 ji5 teoi3 fo2；英文：**simulated annealing**）係一種做最佳化嘅演算法。

做法
--

睇埋：最佳化同爬山演算法
模擬退火係爬山演算法（hill climbing）嘅一個變種；喺每步當中，最簡單嘅模擬退火演算法會考慮周圍嘅可能 {\displaystyle p} 值嘅 {\displaystyle z} 值，foreach 呢啲 {\displaystyle p} 值，將佢個 {\displaystyle z} 值 `±s`，當中 `s` 係一個隨機俾嘅數值（溫度值），然後個演算法會再按邊個 {\displaystyle p} 嘅（`±s` 後）{\displaystyle z} 數值比較接近理想數值，決定參數要變成邊個可能 {\displaystyle p} 值－噉做嘅話，個演算法唔會咁易企喺一個地區性最細或者地區性最大嗰度唔郁，但因為 {\displaystyle z} 比較近理想數值嘅 {\displaystyle p} 會比較大機會被選中，所以經過好多步之後，個演算法最後得出嗰個 {\displaystyle p} 值好有可能會係 {\displaystyle z} 值理想嘅。一段用模擬退火嘅虛擬碼如下：

```
 **Input:**
   ProblemSize,
   iteration, // 重複幾多次
   max_temp, // 最大溫度值
 **Output:**
   S_best // 最佳嘅參數值
 
 **Initialize:**
   S_current = CreateInitialSolution(ProblemSize); // 將現時參數值設做隨機數值。
   S_best = S_current; // 暫時當最佳參數值係現時數值。
 
 **for** (i = 1 to iteration)
   S_i = CreateNeighborSolution(S_current); // 搵 S_current 周圍嘅參數值。
   current_temp = CalculateTemperature(i, max_temp); //「現時溫度」由 i 同 max_temp 話事。
   **if** Cost(S_i) < Cost(S_current) // 如果 S_i 嘅指標值靚過 S_current 嘅...
     S_current = S_i;
     **if** Cost(S_i) < Cost(S_best) // 如果 S_i 嘅指標值靚過 S_best 嘅...
       S_best = S_i;
     **end**
   **else if** (Exp[((Cost(S_current) - Cost(S_i)) / current_temp]) > rand()
   // 當中 rand() 係一個隨機產生嘅數值；隨住 current_temp 變細，呢個 elseif 發生嘅機會率會愈嚟愈細。
     S_current = S_i;
 **end**
 
 **return** S_best; // 最後就將 S_best 俾出嚟做輸出。
```

模擬退火嘅一個示範；Y 軸係需要最大化嗰個指標，X 軸係參數，隨住溫度值慢慢下降，參數值漸趨穩定。幅圖有好多地區性最大，所以用單純嘅爬山演算法好可能會搞唔掂。

睇埋
--

* 爬山演算法

攷
-

1. ↑  Kirkpatrick, S.; Gelatt Jr, C. D.; Vecchi, M. P. (1983). "Optimization by Simulated Annealing". *Science*. 220 (4598): 671–680.
2. ↑  Simulated Annealing 互聯網檔案館嘅歸檔，歸檔日期2019年10月30號，.. *Clever Algorithms: Nature-Inspired Programming Recipes*.

拎
-


維基同享有多媒體嘅嘢：  
**Simulated annealing**
**第10屆嘉義市市長選舉**響2018年舉行，由中國國民黨嘅黃敏惠當選。

背景
--

候選人
---

### 民主進步黨

儘管民進黨定調2018提名「現任優先」，現任嘉義市長涂醒哲係自己人，但係民意調查唔穩定，好長一段時間冇起色，唔只施義芳出手，雲嘉南服務中心副執行長徐文忠亦高掛廣告恭賀新禧，外界傳佢瞄準嘅係2018市長寶座；而民進黨嘉義立委李俊俋：「最大考量應該唔係『邊嗰選』，而係『邊嗰贏』，呢個先係民進黨最重要考量因素。」之後民進黨選對會定調，縣市長提名「現任」優先。

8月1號，李俊俋響facebook到證實，幾日前確實接受黨中央徵詢係唔係要參選嘉義市市長，但係佢已經當面拒絕，要繼續響立法院做國會猛將。佢直言，「目前以民進黨響嘉義市嘅情況穩定係最重要！」如果由佢參選市長，民進黨之後要立委補選、搵人接班之類嘅棘手問題。佢同時又話，市長、立委各司其職，對嘉義市來講絕對係雙贏，佢會全力協助涂醒哲競選連任。佢重話，自從涂醒哲贏出以來，有心人士為咗爭奪市長寶座不斷噉見縫插針，四圍抹黑攻擊，甚至亦將佢當埋敵人，佢同涂醒哲都啞忍，希望有人想出來選就「勇敢企出來」，唔要等選舉變做口水戰，又或者響背後指指點點，甚至操控、帶風向；佢強調，市民要嘅係具體政策論述，如果要選舉，就要攞到市民嘅認同同支持，先係王道，大家不想看到民進黨分裂，而係良性競爭，團結一心為嘉義。

### 中國國民黨

國民黨力圖東山再起，外界點將前市長黃敏惠、市議會議長蕭淑麗、前市長參選人陳以真、國民黨不分區立委王育敏都係可能人選，《時報周刊》針對藍營女將進行民意調查，響5月26號以「請問您支持邊嗰代表國民黨參選嘉義市長？」同埋同唔同意縣市合併民意調查同時進行，問咗七百一十一位嘉義市民，抽樣誤差係正負三點七個百分比，年齡廿歲至六十歲以上，學歷大學以上晌多佔咗四十一點五個百分比，其次係高中職。黃敏惠攞到三十三點四個百分比支持率最高，其次係陳以真十九點三個百分比，蕭淑麗十一點八個百分比，王育敏二點八個百分比，有五個百分比受訪者表示只支持民進黨候選人，另外有十六點八個百分比嘅受訪者話唔會去投票。

國民黨響上屆嘉義市長選舉輸咗，2018年希冀重新拎返執政權，前市長黃敏惠即管係卸任，仍然持續經營基層，支持者勸佢再投入市長選戰嘅聲音冇停過，同民意調查排第二嘅陳以真有明顯差距。

從選民年齡層分布發現，黃敏惠攞到普遍支持，尤其係廿歲至廿九歲最多支持率去到五成六，三十至五十九歲嘅三個世代年齡層，亦攞到四成八到四成一嘅支持率，得到支持嘅程度幾均勻，六十歲以上就攞到三成二以上支持。

至於政黨傾向支持度，黃敏惠攞到泛藍軍（國民黨、親民黨、新黨）七成五以上嘅高支持率，佢響泛綠（民進黨、台聯、時代力量）亦攞到三十個百分比以上嘅支持率，以東、西區來睇，黃敏惠攞到四成四、四成三的支持，足見佢響嘉義市深耕嘅基礎厚實。

選舉結果
----

|  |
| --- |
| **2018年嘉義市市長選舉結果** |
| **號次** | **候選人** | **政黨** | **得票數** | **得票率** | **當選標記** |
|  1  | 蕭淑麗 | 無黨籍 無黨籍 |  25,572票  |  17.98%  |  |
|  2  | 黃敏惠 | 中國國民黨 中國國民黨 |  58,558票  |  41.18%  | 當選 |
|  3  | 黃宏成台灣阿成世界偉人財神總統 | 無黨籍 無黨籍 |  1,822票  |  1.28%  |  |
|  4  | 涂醒哲 | {{{名稱}}} 民主進步黨 |  56,256票  |  39.56%  |  |
| **選舉日期** | 　2018年11月24號  | **選舉人數** | 　 212,843人  |
| **投票率** | 　67.91% | **投票人數** | **有效**：142,208人　**無效**：2,326人  |

參考資料
----

1. ↑  （繁體中文）2018「現任優先」難服眾？　雲嘉彰綠恐分裂，TVBS新聞，2017年4月5號。
2. ↑  （繁體中文）2018嘉義市長選舉 李俊俋：繼續當國會悍將，聯合新聞網，2017年8月1號。
3. 1 2 3 4  （繁體中文）2018嘉市長選舉 藍軍黃敏惠領先，中時電子報，2017年6月2號。

| * 睇
* 傾
* 改
嘉義市 嘉義市選舉 |
| --- |
| 市長選舉 | 
* 第1屆（1982年）
* 第2屆（1985年）
* 第3屆（1989年）
* 第4屆（1993年）
* 第5屆（1997年）
* 第6屆（2001年）
* 第7屆（2005年）
* 第8屆（2009年）
* 第9屆（2014年）
* 第10屆（2018年）

 |
周大福總店：中環第一分行（華人行）
喺柏麗購物大道嘅周大福分店
九巴同城巴車身上周周大福珠寶首飾廣告
Austal雙體船船身上周周大福廣告
**周大福珠寶集團有限公司**（**Chow Tai Fook Jewellery Group Limited**，港交所：1929）乃周大福集團一員，係間香港上市公司，為跨國珠寶零售商，2011年7月20號喺開曼群島註冊成立，12月喺香港交易所招股上市。佢喺中國嘅主要業務係首飾製作及零售。

周大福珠寶實體零售網絡龐大，舖頭遍及中國、日本、韓國、東南亞同埋美國，亦整咗電子商貿；佢除咗一直以周大福呢個牌子做業務主軸，重將Hearts On Fire及ENZO等牌子收購，並自創咗SOINLOVE及MONOLOGUE等牌子；佢嘅門市亦出現咗唔同花款，包括周大福藝堂、周大福薈館、體驗店同埋周大福鐘錶等。

鋪頭分佈
----

* 截至2024年3月31號，周大福珠寶集團零售網絡擴展到7,782個零售點
* 中國內地開設7,640個零售點
* 中國香港、中國澳門以及其他市場開設155個零售點
* 2024財年第四季度淨關閉103個零售點

^ 唔包括店中店同埋店內專櫃。

財務表現
----

2023財政年度，集團營業額為94,684百萬港元。主要經營溢利為9,439百萬港元。股東應佔溢利為5,384百萬港元，每股盈利為0.54港元。

參考資料
----


維基同享有多媒體嘅嘢：  
 **Category:Chow Tai Fook**

出面網頁
----

* 周大福珠寶金行有限公司
* CTF2 Jewellery Co. Ltd （英文） （繁體中文） （簡體中文）
* 周大福80周年 （簡體中文）
* 周大福珠寶時尚網站
* 周大福珠寶Shining moments博客空間
* 周大福珠寶官方網站
* 周大福珠寶嘅facebook頁
* 周大福珠寶嘅Instagram頁
* 周大福珠寶嘅新浪微博
**2019年2月侵金會談**（英文：2019 February North Korea–United States summit，韓文：2019년 2월 북미정상회담／2019年 2月 北美頂上會談，韓文：조미수뇌상봉／朝米首腦相逢），又叫做**第二次朝美首腦會談**（英文：Second North Korea–United States summit，韓文：북미 2차 정상회담／北美2次頂上會談），以及**第二次侵金會**、**侵金二會**、**河內侵金會談**，係美國總統當勞侵同朝鮮國務委員會委員長金正恩2019年2月27至28號喺越南河内嘅會面。呢次係二人繼去年高峰會後再次舉行面談，以探討朝鮮半島無核化嘅實行方式。

期間，金正恩應越共中央總書記兼國家主席阮富仲邀請對越南進行正式友好訪問。美國總統侵亦喺訪越期間同越南舉行雙邊會談，喺呢次峰會前重同越共中央總書記阮富仲共進午餐。

儘管呢次嘅會談喺友好嘅氣氛下舉行，然而兩國因唔能夠就解除制裁達成共識，最終談判冇成果。

參考資料
----

1. ↑  "Trump says his meeting with North Korea's Kim will be held in Hanoi". *CNBC* (英文). 2019-02-09. 原先內容歸檔喺2019-02-14. 喺2019-02-09搵到.
2. ↑  〈북미 2차정상회담 2월 말 개최…스톡홀름서 첫 실무협상 착수〉. 《韓聯社》 (韓文). 2019-01-19. 原先內容歸檔喺2018-09-08. 喺2019-01-19搵到.
3. ↑  〈朝中社说金正恩启程参加第二次朝美领导人会晤〉. 《新華網》 (中文). 2019-02-24. 喺2019-02-24搵到.
4. ↑
5. ↑  〈트럼프가 밝힌 북미 정상회담 결렬 이유 "북한 모든 제재 해제 원해"〉. 《韩民族日报》 (韓文). 2019-02-28. 原先內容歸檔喺2019-02-28. 喺2019-02-28搵到.
事故現場
巴士喺出事前32分鐘俾人影到
喺大埔嘅事故悼念活動
九龍巴士872線嘅行車路線
**大埔公路雙層巴士失事**係一單2018年2月10號喺香港大埔公路近大埔尾發生嘅嚴重交通事故。一架九巴872線雙層巴士車速太快翻車，上層車頭扯爛，成個「大埔尾」巴士站都砸爛埋，造成19死65傷。呢單車禍係香港開埠以來死人第二多嘅車禍。

30歲男巴士司機陳浩明涉嫌「危險駕駛引致他人死亡」而畀差人當晚拉咗，11號被落案控告，13號提堂，申請保釋被拒而還押監房，等候案件喺4月10號再提堂。同年10月10號個司機被改控19項誤殺罪。2020年7月7號被判坐花廳14年兼夾成世停牌。

引發事件
----

事後，有跨黨派立法會議員話意外後第七日嘅2月17號（星期六）啱啱係年初二，係死難者嘅「頭七」，要求取消嗰晚嘅香港賀歲煙花匯演。行政長官林鄭月娥喺2月12號下晝宣佈，為咗哀悼遇難者同顧及社會大眾情緒，取消呢次煙花匯演。而取消煙花匯演一事獲得贊助機構其士國際集團有限公司支持同配合，慳咗嘅大概100萬港元，就捐畀死傷者家屬。

補救措拖
----

事後又重建巴士站。巴士站原本喺急彎位，重建後加分道，加防撞欄，以防有車直撞巴士站。巴士站亦加猛燈火，夜晚都睇得見。

註
-

1. ↑  有從事殯儀業人士澄清車禍死者「頭七」應該係2月16號年初一。

參考資料
----

1. ↑  〈大埔公路九巴翻側增至十九死 六十三人受傷多人危殆〉. 《無綫新聞》. 2018-02-11. 原著喺2018-02-13歸檔. 喺2018-02-11搵到.
2. ↑  〈【大埔翻巴士●不斷更新】最新消息！九巴翻車18人死 9男1女送院命危〉. 《蘋果日報》. 2018-02-10. 原著喺2018-02-10歸檔. 喺2018-02-11搵到.
3. ↑  〈大埔公路九巴車禍一名傷者凌晨不治〉. 《商業電台》. 2018-02-11. 原著喺2018-02-11歸檔. 喺2018-02-11搵到.
4. ↑  〈大埔車禍19人亡〉. 《香港政府新聞處》 (香港中文). 喺2018-02-22搵到.
5. ↑  〈【大埔翻巴士】車長保釋被拒　或被控更嚴重控罪〉. 《Apple Daily 蘋果日報》. 原著喺2018-02-14歸檔. 喺2018-02-22搵到.
6. ↑  〈大埔翻巴士 殯儀業澄清「頭七」應為年初一〉. 《蘋果日報》. 2018-02-13. 原著喺2018-02-13歸檔. 喺2018-02-17搵到.

|  |  |
| --- | --- |
| Stub icon | 呢篇香港交通文係楔位文。歡迎幫維基百科擴寫佢。睇 • 論 • 改 • 歷 |
歪咗嘅雲門翠堤大樓
 除非特別寫明，否則本文所有時間都係以UTC+8時間為準。

**2018年花蓮地震**係指主震發生喺2018年2月6號23點50分42.6秒嘅地震，渠嘅震央喺台灣花蓮縣近海，美國地質調查局（中文：美國地質調查局）錄得地震規模係MW（中文：矩震級） 6.4級，震源深度大約10.6公里。爾次地震係台灣繼2016年高雄美濃地震後最嚴重嘅一場地震，而其中主震啱啱好發生喺美濃地震嘅兩周年。爾次地震前後發生咗多次黎克特制5級以上地震，其中最大前震發生喺2018年2月4號21點56分42秒，震央喺花蓮縣近海，美國地質調查局錄得地震規模係MW 6.1級，震源深度大約12.0公里。

參考資料
----


維基同享有多媒體嘅嘢：  
**2018 Hualien earthquake**

1. ↑  "M 6.4 - 22km NNE of Hualian, Taiwan" (英文). 美國地質調查局（中文：美國地質調查局）. 2018-02-06. 原先內容歸檔喺2018-02-06. 喺2018-02-07搵到.
2. ↑  2016年0206南台強震2週年 又爆規模6地震 互聯網檔案館嘅歸檔，歸檔日期2018-02-07. （臺灣正體）
3. ↑  台南地震兩週年 又震了花蓮大樓傾斜 互聯網檔案館嘅歸檔，歸檔日期2018-02-07. （臺灣正體）
4. ↑  "M 6.1 - 14km NNE of Hualian, Taiwan" (英文). United States Geological Survey. 2018-02-04. 原先內容歸檔喺2018-02-04. 喺2018-02-04搵到.


|  |  |
| --- | --- |
| Stub icon | 呢篇文係地震有關嘅楔位文。歡迎幫維基百科擴寫佢。睇 • 論 • 改 • 歷 |
**提示：**呢篇文講嘅唔係**黃瓜菜**。

| How to read a taxoboxHow to read a taxobox**黃瓜** |
| --- |
| 喺街市入面買到嘅黃瓜喺街市入面買到嘅黃瓜
黃瓜嘅花黃瓜嘅花 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 葫蘆目 Cucurbitales |
|
|
|
|
|
|
|
|
| 科 | 葫蘆科 Cucurbitaceae |
|
|
|
|
|
| 屬 | 蜜瓜屬 *Cucumis* |
|
|
|
|
|
|
|
| 種 | **黃瓜 *C. sativus*** |
|

 |
|
| 二元學名 |
| ***Cucumis sativus***L. |
|
|
|
|
|
|
|
|
|
|
|
|
|
|
|

**黃瓜**（粵拼：wong4 gwaa1；學名：*Cucumis sativus*），又叫**青瓜**（注意「青」字嘅讀音，ceng1 gwaa1），係葫蘆科蜜瓜屬嘅一年生草本藤木植物，原產地喺印度，而家喺全世界都可以搵到。

黃瓜同青瓜嘅區別
--------

喺粵語入面，黃瓜同青瓜所指嘅係有分別嘅。黄瓜形状粗短，外皮顏色仲有啲黄黄地，而且表皮刺少好多。而青瓜，形状長啲瘦啲，層皮顏色完全係深綠色，外表有刺而且矻矻凸凸，食落去爽脆多汁，可以當生果噉生食，又可以做蔬菜炒。喺學術上，黃瓜同青瓜都係黃瓜嘅唔同品種來嘅啫。

一般攞來做涼拌嘅都係青瓜。

史
-

黃瓜係起源於印度，已經種咗超過三千年。後來黃瓜由印度，廣泛傳播到古希臘、古羅馬以及中國。中世紀時黃瓜喺歐洲被普遍種植，到十四世紀重俾西班牙人帶到美洲。

中國最早有黃瓜嘅記載係喺西漢，由張騫由西域帶返中原，嗰時叫「胡瓜」。

樣
-

黃瓜嘅莖上面有好多毛，入面好多汁；葉嘅外觀有3~5枚裂片，有絨毛覆蓋住；花色一般係黃色，公乸唔同樹兼唔同花，花冠好似個鐘噉，朝早開，晚黑閂埋，其中花乸識結果。果好似啲棍或圓筒噉，但好容易彎曲同畸形，表面有刺毛。

用途
--

黃瓜有好多用途。因為佢有可以抑制糖類轉成脂肪嘅物質，可以畀啲有肥胖傾向嘅人減肥。通常黃瓜都係用嚟做配菜，好似西菜都係用嚟做沙律。而中菜通常都係用嚟做炸醬麵，而熟咗嘅瓜（叫做「**老黃瓜**」）重會攞嚟煲湯。另外，黃瓜重有好多生物活性酶，可以促進肌體代謝。所以鬼佬地區好多地方都有用黃瓜嚟做化妝品。重有，黃瓜重可以做冇毒嘅驅曱甴藥同做藥用植物都得。

### 藥用價值

黃瓜可以醫心煩、口渴，喉嚨痛、火眼，俾火瘌嚫嘅嘢。

相
-

### 植株

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 啱啱發咗芽2個禮拜之後嘅黃瓜 |
| 啱啱發咗芽2個禮拜之後嘅黃瓜  |

|  |
| --- |
| 黃瓜係爬藤植物 |
| 黃瓜係爬藤植物  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 花公 |
| 花公  |

|  |
| --- |
| 花乸 |
| 花乸  |

|  |
| --- |
| 果 |
| 果  |

|  |
| --- |
| 黃瓜都有黃果嘅品種 |
| 黃瓜都有黃果嘅品種  |

 |

### 用途同經濟

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 切片 |
| 切片  |

|  |
| --- |
| 印度街頭賣嘅黃色品種黃瓜 |
| 印度街頭賣嘅黃色品種黃瓜  |

|  |
| --- |
| 樽裝醃黃瓜酸 |
| 樽裝醃黃瓜酸  |

 |

有關嘅書
----

* 中国少年儿童百科全书 自然·环境 第402－403页　浙江教育出版社 ISBN 7-5338-1946-2/G·1942
* 薛聪贤 著. 《台湾蔬果实用百科第一辑》. 薛聪贤出版社. 2001年. ISBN 957-97452-1-8.

出面網頁
----


維基同享有多媒體嘅嘢：  
 **黃瓜**

* 黄瓜（原变种） Cucumis sativus 中国植物志
* 黄瓜 太平洋亲子网
* 黄瓜 天天美食


1. ↑   珊妈小厨 (2020-06-06 22:42). 〈青瓜和黄瓜有区别，用来凉拌的是青瓜，别买错了，口感不同〉 (簡體中文書面語). 百度. 喺2024-04-12搵到. `{{cite web}}`: Check date values in: `|date=` (help)CS1 maint: unrecognized language (link)
2017 年 Pokémon GO 嘅遊戲截圖
**流動電話遊戲**（英文：**Mobile Game**），又叫**手機遊戲**（簡稱**手遊**），係指運行喺智能電話上面嘅遊戲軟件。目前用嚟編寫流動電話程序最多嘅係Java程式語言，其次係C程式語言。

例如喺 2010 年代尾風靡全球嘅 AR 遊戲 Pokémon GO 就係一隻好出名嘅手遊：呢隻遊戲唔係直接將《寵物小精靈》擺落去手機度咁簡單，而係用咗手機先至做到嘅功能－畀玩家攞嚟攞去－嚟配合全球定位系統，達致畀用家喺現實世界嘅唔同位置度「捉寵物小精靈」；呢隻遊戲嘅創新取得咗重大嘅成功，仲吸引到研究者做研究，睇吓（例如）玩 Pokémon GO 可以點樣用嚟鼓勵啲人多啲郁動。

發展
--

睇埋：流動應用程式
由於大多數早期手提電話嘅機能所限，流動電話遊戲普遍比較簡單，畫面亦比較粗糙，更唔好講操作性啦（事實上，好少有手提電話嘅鍵盤適合玩遊戲）。因此，益智類遊戲（例如俄羅斯方塊、貪食蛇、推箱等）係常見嘅遊戲類型。目前由於智能電話、平板電腦等設備發展，電話處理信息嘅能力增強，逐漸出現咗更大畫面、更加複雜嘅流動電話遊戲。

另外，流動電話遊戲嘅銷售模式亦係個問題。雖然通過冇物理介質嘅網上商店或者GPRS下載可以節省成本，不過盜版仍然係個棘手嘅問題。為此，有啲廠商諗出咗將在線內容同本地內容捆綁嘅主意，玩家要在線激活先可以玩到完整嘅遊戲。

有唔少電子遊戲設計領域相關嘅工作者指，手機遊戲呢種新嘅遊戲類型，為遊戲設計帶嚟咗新嘅啟示，例如手機遊戲嘅一大特徵係唔似得電腦遊戲或者遊戲機遊戲有咁多掣畀玩家撳，所以一隻手機遊戲嘅操作系統唔可以太過複雜，於是就引起咗係噉跑遊戲（endless runner）等嘅創新－係噉跑遊戲係一種遊戲類型，特徵係唔使玩家控制主角前後郁，主角都會係噉向前跑，玩家淨係需要控制主角左右郁避開啲障礙物，例如 2011 年出嘅《Temple Run》就係噉。係噉跑遊戲呢種遊戲少咗「向前郁」同「向後郁」兩個掣，自然操作方式簡單咗，被指零舍適合攞嚟做手機遊戲。

編寫
--

目前最流行嘅流動電話遊戲程序語言係Java。由於大多數嘅流動電話都內置咗Java嘅運行環境，加上Java語言自身嘅跨平台特性，Java成為咗編寫流動電話遊戲嗰陣最常使用嘅語言之一。用於喺流動電話上運行喺Java一般按照J2ME標準進行編程。

睇埋
--

* 電子遊戲
* 網上遊戲
* 係噉跑遊戲

參考
--

1. ↑  [게임 크리에이터 게임빌 `놈` 기획 신봉구 실장].

| * 睇
* 傾
* 改
視像遊戲同電子遊戲 |
| --- |
| 電子遊戲業 · 遊戲開發者 · 電子遊戲文化 · 電子遊戲史 · 電子遊戲詞彙表 |
| 遊戲分類 | 

|  |
| --- |
| 單機同網上（雲端）遊戲 · 單人、多人同大型多人遊戲 · 懷舊遊戲 |
| 按平台分 | 遊戲機遊戲（家用機遊戲 · 手提遊戲） · 電腦遊戲 · 手機遊戲 · 跨平台 · VR 遊戲 |
| 按玩法分 | 動作遊戲 · 戰略遊戲 · RPG · 冒險遊戲 · 模擬遊戲 · 電子遊戲類型一覽 |

 |  |
| 涉及工作 | 

|  |  |
| --- | --- |
| 製作工序 | 遊戲設計（電子遊戲設計） · 遊戲編程 · 遊戲美工（圖像設計 · 聲設計 · 遊戲故仔） · 遊戲測試 |
| 遊戲管理 | 遊戲發行 · 權利管理 · 提早得到 · 搵錢方法（微交易） · 遊戲分級 · 遊戲分析 · 本地化 · 獨立遊戲 |
| 拉雜工作 | 更新（資料片 · DLC · 修補） · 平衡 · 遊戲機戰爭 · 資產翻轉 · 攻略本 · 網遊結束營運 · 吉祥物 |

 |
| 相關科技概念 | 

|  |  |  |  |  |  |  |
| --- | --- | --- | --- | --- | --- | --- |
| 遊戲程式 | 

|  |
| --- |
| 遊戲迴圈 · 隨機數生成 · Glitch · GAME OVER · 死畫面 · 對局配對 · 程序生成 · 動態難度調控 |
| 遊戲物理 | 碰撞探測 · 命中框 · Hitscan · 隱形牆 · 可破壞環境 · 物件生成 · 布公仔物理 |
| 人工智能 | 搵路（A\*） · 有限狀態機 · 行為樹 · 自動計劃 · 快思邏輯 · 導航網格 · 人群模擬 |

 |
| 遊戲機 | 家用遊戲機 · 手提遊戲機 · 街機 · 控制器（手掣 · 十字掣 · 搖桿同類比搖杆 · 光槍 · 動作控制器） |
| 圖像科技 | 電腦圖像（彩現） · 電腦動畫 · 全動態影像 · 分割畫面 · 幀率 · 電子遊戲視野 |
| 音樂科技 | 電腦音樂 · 主題曲 · 背景音樂 · 原聲音樂 · 動態音樂 |
| 遊戲引擎 | 聲引擎 · 彩現引擎 · 物理引擎 · 手稿語言 |
| 拉雜科技 | 伺服器 · 劇情畫面 · Ping · 虛擬實境同擴張實境 · 遊戲機模擬器 · 關卡編輯器 · 玩家體驗模擬 |

 |
| 玩家 | 

|  |  |
| --- | --- |
| 玩家行為 | 手眼協調 · 投入感、遙存同遙存感 · 每分鐘操作數 · 磨經驗 · 打錢 · 破壞者 · 網婚 · 沉迷打機 |
| 競爭行為 | 電子競技（職業玩家） · 元遊戲 · 出茅招（機械人 · 外掛） · Theorycraft · Clutch · 堅係技術 |
| 重玩價值 · 競速破關 · 遊戲模組 · 假新仔 · 遊戲禮儀 · Fangame · 巴圖玩家分類法 |

 |
| 拉雜相關 | 電腦科學 · 軟件工程 · 軟件授權 · 終端使用者授權協定 · 人機互動 · AI 同瓣瓣掂玩遊戲 · 遊戲研究 · 元宇宙 |
| 視像遊戲類 |
23條引起香港市民反彈，2003年7月1號遊行抗議
**香港基本法第23條**，係香港基本法嘅一條，講及國家安全，包括叛國罪、分裂國家行為、煽動叛亂罪、顛覆國家罪同埋竊取國家機密等等。條文內容指引香港就呢啲方面立法。

史
-

2003年，香港政府喺香港立法會提出《國家安全條例草案》，條文內容俾人認為侵犯人權，破壞言論自由，激發50萬人參與七一遊行反對，政府收返個草案。

2014年4月15號，中共中央總書記習近平主持召開中國共產黨中央國家安全委員會第一次會議，提出「總體國家安全觀」，強調國家安全嘅重要性。2017年10月召開嘅中共十九大將習近平堅持嘅「總體國家安全觀」寫入《中共黨章》。

2020年，全國人大決定兜過香港立法會，直接頒佈《港區維護國家安全法》。

2023年12月18號，香港行政長官李家超喺北京述職嗰時，親自向中共中央總書記習近平匯報，表示將喺2024年完成基本法23條嘅立法工作。

2024年1月30號，香港政府宣佈會重新啟動《基本法》23條立法工作，目標年內通過草案。

2024年3月8號，針對基本法第23條立法嘅《維護國家安全條例草案》正式刊憲，同埋喺當日亦正式喺立法會入面進行首讀同審。同月19號，《維護國家安全條例草案》二讀、三讀同日通過，23條喺同月23號刊憲生效。

條文原文
----

「香港特別行政區應自行立法禁止任何叛國、分裂國家、煽動叛亂、顛覆中央人民政府及竊取國家機密的行為，禁止外國的政治性組織或團體在香港特別行政區進行政治活動，禁止香港特別行政區的政治性組織或團體與外國的政治性組織或團體建立聯繫。」

2003年草案
-------

2002年，北京要求香港政府幫廿三條立法。2002年到2004年期間，香港政府打算提出《國家安全條例草案》，訂立叛國、分裂國家、煽動叛亂、顛覆國家、竊取國家機密等等刑事罪名；泛民主派批評條文拑制言論同結社自由，以言入罪。好多專家學者指出「二十三條立法」事宜，中國中央人民政府插手香港事務，不利於一國兩制，損害香港以及中國民主制度嘅實踐。

草案激起市民強烈反彈，以至2003年嘅七一遊行有五十萬人。7月9號政府提交立法會恢復二讀辯論前夕，行政會議成員田北俊劈炮，香港政府最尾暫時收返，暫停立法，之後廿年冇再提交。

2020年全國性法例
----------

梁振英、林鄭月娥做香港特首任內，中國中央政府不時向香港政界施壓，要爲廿三條立法。到咗2020年，經過反修例運動之後，全國人大決定直接用《基本法》附件三嘅中央政府預留權力，兜過香港立法會，用「全國性法律」機制頒佈《中華人民共和國香港特別行政區維護國家安全法》。

2024年草案
-------

隨住《香港國安法》將香港嘅泛民主派反對聲音壓制住，時任行政長官李家超認為係合適時機重啟廿三條立法，喺2024年1月啟動相關工作，又透露會設立「反駁隊」去反駁被當局認為係「抹黑」或者「惡意攻擊」嘅資訊。

《維護國家安全條例》嘅草案內容喺2024年3月8號正式刊憲公布，同埋喺當日亦正式喺立法會入面進行首讀同審。同月19號，《維護國安條例草案》二讀、三讀同日通過。2024年3月23號，《維護國安條例草案》刊憲生效。

睇埋
--

* 港區維護國家安全法

註
-

1. ↑  《求是》 (2022-06-02). 〈牢固樹立同踐行總體國家安全觀 譜寫新時代國家安全新篇章〉. 《香港中聯辦》. 2014年4月15號，習近平總書記喺中央國家安全委員會第一次全體會議上，創造性提出總體國家安全觀……
2. ↑  〈李家超：習近平接見體現對港重視　已匯報23條立法〉. 《香港01》. 2023-12-18.
3. 1 2  〈《維護國家安全條例草案》〉. 香港立法會.
4. ↑  〈《基本法》第二章：中央和香港特別行政區的關係〉.
5. ↑  〈中華人民共和國香港特別行政區基本法〉. 原著喺2020年11月26號歸檔. 喺2008年8月1號搵到.（簡體字）
6. ↑  〈立法會參考資料摘要《維護國家安全條例草案》〉 (PDF). 香港立法會.

出面網頁
----

* 〈實施基本法第二十三條 (香港政府網站)〉.
* 〈基本法23網站〉.
* 〈全球反對23條立法聯盟 （2006年4月存檔，原網站已關閉）〉.
* 〈《國家安全（立法條文）條例草案》委員會〉.
雪山獅子旗
**雪山獅子旗**原本係藏軍軍旗，西藏地方政府曾經拎嚟做西藏旗，支旗曾經象徵西藏獨立，同時又係西藏流亡政府嘅旗。近年達賴喇嘛表示，希望西藏達到真正自治，唔會再搞藏獨，幅旗嘅地位相當於特別行政區區旗噉。

起源
--

自從9世紀因為吐蕃王朝分裂，所以西藏一直冇正規軍隊，一路到18世紀尾清朝嗰陣，清政府派兵幫西藏打走想入侵嘅人，之後制定《欽定藏內善後章程》，成立咗一隊三千人嘅藏軍，支旗就係咁喺1912年設計出嚟，用嚟做藏軍軍旗。第十三世達賴喇嘛喺1918年頒布，正式由拉薩西藏政府採用。

1951年，中華人民共和國中央人民政府同西藏地方政府簽訂《和平解放協定》，解放軍進駐西藏之後，西藏旗就由五星紅旗取代。1959年3月，發生拉薩衝突，之後解放軍佔領西藏全境，又下令取締西藏政府，响西藏境內實施民主改革，第十四世達賴喇嘛同八萬藏人離開西藏後，呢支旗就畀中華人民共和國當係西藏獨立運動嘅標識，下令嚴格禁止唔畀拎出嚟用。不過香港因為基本法入面保障咗言論自由，所以呢支旗無喺中國大陸咁唔畀拎出嚟，不過由於支旗因為太敏感，所以喺香港都唔容易買到，只可以上網訂。

而家喺印度達蘭薩拉嘅西藏流亡政府，就繼續用緊呢支雪山獅子旗。

含意與精神
-----

雪山獅子旗個設計有呢啲涵意：

* 中心個雪山象徵雪域西藏。
* 空中六道紅色嘅柱光象徵原始西藏民族之中，色、穆、冬、黨、哲、扎六大氏族。
* 紅色柱光同藍色天空象徵紅黑兩大護法護持政教事業。
* 雪山頂上升起嘅太陽，光芒四射，象徵雪域西藏全部眾生享受自由、信仰、富裕、幸福同公平公正。
* 雪山上嘅兩隻雪獅象徵政教結合事業戰勝一切。
* 高舉之具三色嘅寶焰象徵西藏人民永遠敬信同頂禮佛法僧三寶。
* 雪獅隻手舉住兩色嘅如意寶，象徵遵循十善法同十六人法為核心嘅正教中取捨善惡之法。
* 黃色邊框象徵佛法長駐人世直至普渡眾生事業完成。

### 另一個意思

除咗一個意思，又有人話佢有另一個意思，話中間隻獅子係象徵嗰陣嘅清政府。

參考
--

1. ↑  〈達賴喇嘛盡釋"善意"迎接六月會談〉. 原著喺2013年4月29號歸檔. 喺2013年11月7號搵到.
2. ↑  〈西藏的前世今生③藏獨為何打雪山獅子旗?〉. 僑報網. 原著喺2008年10月21號歸檔. 喺2008年5月5號搵到.
3. ↑  〈（曹長青專欄）西藏的雪山獅子旗〉. 自由電子報. 原著喺2008年5月13號歸檔. 喺2008年5月5號搵到.
4. ↑
5. ↑  港店舖拒製雪山獅子旗 網上有售[*失咗效嘅鏈*]
6. ↑  〈雪山獅子旗是清朝藏軍軍旗〉. 大公網.`{{cite web}}`: CS1 maint: url-status (link)
**廣州火車站**跳轉到呢度。
* 想搵地鐵嘅廣州火車站，請睇「**廣州火車站 (地鐵)**」。
* 想搵1951~1974年嘅廣州火車站，請睇「**大沙頭站**」。

**廣州站**（粵拼：gwong2 zau1 zaam6），又叫**廣州火車站**（gwong2 zau1 fo2 ce1 zaam6），係中國廣東廣州嘅一個火車站，1974年4月12號開始營運，位置喺越秀區嘅人民北路同環市西路嘅交界。

呢個站係華南最大嘅火車站同廣州市入面嘅其中一個主要嘅鐵路客運站。佢重係火車同地鐵嘅轉車車站。

史
-

### 背景

早期嘅大沙頭火車站（1924年）
内文：大沙頭站
呢個站嘅原址唔喺環市西近人民北路口，而喺大沙頭嗰邊，喺1911年起好。期間一直係九廣鐵路中華民國段嘅終點站，民國36年（1937年）演變成九廣同粵漢鐵路（而家係京廣鐵路嘅一部分）旅客列車嘅終點站重改名做**廣州東站**搞拉客生意。期間喺黃沙搞咗廣州南站負責貨運同列車嘅編組。雖然嗰時有搞石圍塘火車站，但由於未起西南大橋，令大沙頭站一度成為客流量比較大嘅火車站。

中華人民共和國成立之後，原先喺中華民國段嘅九廣鐵路改名做廣深鐵路，廣州東站亦改名做**廣州站**。隨住廣州南站到石圍塘火車站搞咗鐵路輪渡之後同粵漢、九廣連埋一齊。後嚟為咗方便旅客跳過廣州北再直接去廣州西站，而喺流花橋範圍起咗條聯絡綫，重喺聯絡綫嘅終點位整咗間線路所出嚟。

### 工程

1957年，由於湖北嘅武漢長江大橋起好咗，將粵漢鐵路同京漢鐵路連埋一齊而將路線合併成京廣鐵路。加上西南大橋亦順利開通而將廣三、京廣同廣深三條鐵路連埋一齊。由於嗰時其它鐵路站凈拉貨唔拉客，所以喺大沙頭嘅廣州站亦成為客流最火爆嘅車站，出入站幾乎打嗮蛇餅。但1962年受到國民經濟調整同閂咗、轉移咗部分企業，令鐵路嘅客運量出現勁跌。1960年代中葉，由於喺大沙頭嘅廣州站受到站場太細，加上太少存車綫、冇等車室嘅關係，令鐵路部門決定喺舊時嘅流花橋線路所整大個規模兼改名做**流花橋站**重開始辦搭客業務。

本嚟流花橋線路所重有機會繼續整大規模，但由於嗰時上級減少出錢規模，加上受到文革破四舊浪潮影響，令車站工程一度陷入財困而冇繼續起，直到1972年先至重新恢復返工期。後嚟火車站喺1974年4月10號正式起好，重喺兩日後投入營運。期間車站亦正式定名做**廣州站**。車站啱起好無耐，由於嗰時廣州地區好多地方都屬山旮旯地帶，令呢間嘢成為地標建築。原先大沙頭嗰間降級成客技站重喺1985年正式停用兼拆冧。

### 營運

車站起好之後，由於附近多咗友誼劇院、東方賓館、中國大酒店、交易會流花展館呢啲建築形成一景，攞埋1985年嘅羊城八景稱呼（流花玉宇）。1979年恢復返廣九直通車之後，站房東邊亦做咗出入境大廳用途直到1996年搬到廣州東站為止。1981年加開咗第四月台。1990年代初期因廣東嘅高速經濟發展，令好多人猛咁到廣東謀生而成為民工聚集地。喺每年農曆除夕出現大量民工搭火車返屋企嘅情況。期間令車站同滘口、天河兩間汽車客運站一樣，出現治安混亂嘅情況。

車站從2008年開始，每年春運期間凈臨時改做辦跨省長途客車業務，而去深圳嗰邊嘅和諧號列車冚唪唥改嗮到廣州東站停。

註同攷
---

註
1. 1 2  呢度講嘅「西南大橋」係而家嘅珠江大橋。
2. ↑  呢度講嘅「廣州北站」唔係花都新華嗰間，係白雲區棠溪三元里大道近住高田街口嗰間。

攷

1. ↑  〈第二节 广深铁路〉. 广东省省情信息库. 原著喺2012-07-07歸檔. 喺2010-12-30搵到.
2. ↑  廣州交通郵電志編纂委員會 (1993). 《《廣州交通郵電志》》. 广州: 廣東人民出版社. ISBN 7-218-01141-1.
3. ↑  〈豪华火车站一天数拨学生参观〉. 广州日报. 2009-09-29. 原著喺2011-12-02歸檔. 喺2011-07-22搵到.

鐵路路線
----


|  |  |  |
| --- | --- | --- |
| 上一站 | 中國鐵道 | 下一站 |
| *終點* | **廣州站**京廣鐵路 | 棠溪站→豐臺站 |
|
| *終點* | **廣州站**廣深鐵路 | 廣州東站→深圳站 |
|
| 廣州西站茂名站← | **廣州站**廣茂鐵路 | *終點* |
|
**聲調輪廓**（粵拼：sing1 diu6 leon4 kok3；英文：**tone contour**）係指一隻聲調語言入面啲聲調，可能會有「喺隻字或者段音節中途音高改變」噉嘅情況。用粵語做例子：

**詩si1**（陰平）、**史si2**（陰上）、**試si3**（陰去）、**時si4**（陽平）、**市si5**（陽上）、**事si6**（陽去）
—同樣嘅元音同輔音，因為音高變化規律唔同咗，段音節表示嘅字詞或者形態素就唔同咗。

概論
--

睇埋：音高同聲調
如果畫幅圖 Y 軸做音高 X 軸做時間，啲聲調會成唔平嘅線，描繪啲聲調嘅「輪廓」，例如下圖就係粵語「詩史試時市事」嗰 6 個調嘅輪廓；粵語啲聲調嘅輪廓相對簡單，一個聲調（大致上）一係平一係升一係跌，而相比之下（例如）標準官話嘅第三聲調就有「喺隻字途中，音高開頭嗰陣跌，跟住升」嘅情況。

下圖就係越南話（北越南音）六調嘅輪廓。留意越南話都係六調，但啲聲調嘅輪廓同粵語嘅有顯著差異。

有研究報告指湖湘話嘅某啲變體聲調上會有更加複雜嘅音高變化。

基於聲調輪廓嘅諗頭，聲調語言仲有得細分做**非平調**（contour tone）同**純平調**（register tone）兩大類。粵語就有唔平嘅聲調，粵語第二調－好似係 si2（可能漢字：史）呢吓音噉－會涉及音高喺一隻字嘅途中慢慢上升（睇返上圖）。如果話一隻聲調語言係純平調嘅，即係話隻語言嘅唔同聲調冚唪唥都係大致平嘅，唔同聲調嘅唯一分別係在於音高唔同，純平調嘅聲調語言喺非洲頗為常見。

表示
--

圖解：用五度標記法，幫標準官話標好四個聲調。
内文：五度標記法
唔同聲調語言嘅書寫系統，可能會用唔同方法寫聲調，例如喺廿一世紀初，越南話同標準官話都係用變音符號表示聲調嘅，唔似得粵拼噉用阿拉伯數字標調。

語音學研究為咗方便分析，通常會想搵返套統一系統同唔同嘅聲調語言標調，當中五度標記法幾多人用，呢套方案將音高分做五度，然後用阿拉伯數字 1 到 5 標調，1 係最低音而 5 係最高音，每個聲調會掕住多過一個數字，表示音高變化。如果用呢套方法標粵語聲調嘅話：

**詩**（[si55]）、**史**（[si35]）、**試**（[si33]）、
**時**（[si21]）、**市**（[si23]）、**事**（[si22]）
—**詩**個聲調高音同大致平，係 55；**史**個聲調開頭中音然後升上高音，係 35；**時**個聲調初頭低低哋然後跌到更低，係 21... 如此類推。用同樣嘅做法同其他聲調語言標調：

|  |  |  |
| --- | --- | --- |
| **話** | **幾多調** | **示例** |
| 標準官話 | 四調 | **媽**（[ma55]）、**麻**（[ma35]）、**馬**（[ma214]）、**罵**（[ma51]） |
| 越南話 | 六調 | **ba**（33）、**bà**（21）、**bả**（313）、**bã**（3ˀ5）、**bá**（35）、**bạ**（3ˀ2ʔ） |

越南話聲調有一啲粵語同標準官話冇嘅符號（ˀ 同 ʔ 等），呢啲符號表示個聲調有聲門塞音化（指發出嗰吓聲嗰陣聲門局部或者完全噉關閉）嘅情況。

圖庫
--

* 北部越南話六調嘅輪廓北部越南話六調嘅輪廓
* 泰國話五調嘅輪廓泰國話五調嘅輪廓

睇埋
--

* 變音符號
* 音系類型
* 平仄

參考
--

1. ↑  Tong, X. Lee, S. M. K. Lee, M. M. L. & Burnham, D. (2015). A tale of two features: Perception of Cantonese lexical tone and English lexical stress in Cantonese-English bilinguals. *PloS one*, 10(11), e0142896.
2. ↑  Zhu, X. & Zhang, C. (2008). A seven-tone dialect in Southern China with falling-rising-falling contour: A linguistic acoustic analysis. In *Ninth Annual Conference of the International Speech Communication Association*.
3. ↑  Remijsen, Bert (2013). "Tonal alignment is contrastive in falling contours in Dinka". *Language*. 89 (2): 297-327.
4. ↑  Wong, A. D. (2021). Chineseness and Cantonese tones in post-1997 Hong Kong. *Language & Communication*, 76, 58-68.

註解
--

1. ↑  實證研究表明，啲人判斷聲調嗰陣，會按講嘢嗰方把聲（例如男人嘅聲傾向低音啲）調整預期。
2. ↑  越南唔同地區嘅越南話啲聲調有一定差異。以下係用河內嗰頭嘅音做基準嘅。

| * 睇
* 傾
* 改
語言類型學嘅主要概念 |
| --- |
| **音系類型**
* 聲調語言（聲調輪廓 · 純平同非平聲調）
* 音節結構（複輔音）
* 等時
 |
| **語序**
* VO 語序（SVO · VSO · VOS）
* OV 語序（SOV · OSV · OVS）

* OS 語序
* 自由語序
* 關係子句
* 短語中心方向
* 話題優先語言
 |
| **詞句配列**
* 可以睇咗文法格先
* 對格型、能格型、二種斜格型同三立型
* 分裂能格型

* 雙及物配列（直接 · 間接）
* 睇埋零標記語言
 |
| **構詞類型**
* 分析語同綜合語
* 孤立語、黏著語同屈折語
 |
| **拉雜相關**
* 文法（關係子句 · 一致）
* 論元價位
* 據由嘜法
* 省略、無主語言同甩代語言

* 數詞
* 色名
* 普世語言通則
* 語言學（比較語言學 · SLA）
* 語言距離
* 翻譯
* NLP
 |
**555電池**，又嗌**三個五電池**或**虎頭電池**，係中國廣東廣州嘅國營企業，1928年成立，總部位置喺海珠區工業大道北132號（沙園近光大花園嗰邊）。間嘢主要出乾電池，家下佢嘅銷售同出口量、收入同出口額業務排喺中國大陸前列。佢喺中國大陸嘅電池生產業非常之出名，喺非洲出口企業百強排行榜排第7。

雖然企業本身名嗌虎頭電池，但**555**同**555電池**個名已經深入民心，好多廣州本地人嗌嘅「555電池」都係指呢間公司。

史
-

1928年，電池廠正式成立，嗰時係叫**興華電池廠**。1968年廣州49間電池廠合併成一間工廠後，正式定名做**廣州電池廠**。喺1984年成為中國大陸電池行業入面，第一間有自己經營進出口業務權嘅企業。過咗2年又喺香港成立咗高力電池，喺嗰時算好葳蕤，因為佢係中國大陸第一間全外向型嘅中資工業實業性企業。1988年組建咗**555電池集團**之後，喺街頭巷尾賣嘅「555電池」逐漸深入民心。1992年成立廣州市電池工貿企業集團。到咗1999年，廣州電池廠同廣州番梘廠合資，搞咗間廣州電池有限公司。第二年又同廣州市輕工業品電器進出口公司嘅電池科合併，成為虎頭電池集團有限公司。

參考資料
----

* 广州电池厂 廣州老字號傳奇
* 寻找最广货：从一颗电池到六十亿颗电池 奧一
* "555"之光照全球--广州电池厂 廣州圖書館
* "虎头"电池耀全球 广州文史
* 555虎头 百强

出面網頁
----

* 555電池嘅官方網站
**提示：**呢篇文講嘅唔係**翻譯器**。
典型嘅 CAT 畫面，左：主畫面、右上：配對一覽、右下：詞彙表
**CAT**（全寫 computer-aided translation），中文譯**電腦輔助翻譯**，喺專業翻譯，係指一種將翻譯工作入面比較死板嘅部分半自動化嘅輔助軟件，佢本身並唔係機械翻譯，但係現時多數嘅 CAT 都可以駁機械翻譯，用來幫翻譯員起稿。

構成 CAT 嘅基本功能係句子切割（segmentation）、翻譯記憶（TM，translation memory）同配對。所謂句子切割係指將原文嘅段落切成類似句子嘅較細單位，等翻譯員唔使成段譯，而係逐句來，而翻譯記憶就係一種數據庫。翻譯員將切割咗嘅原文譯好之後，CAT 會將原文同譯文都放入翻譯記憶；之後，當相同或者近似嘅原文再次出現，隻 CAT 就會將搵到嘅可能啱用嘅譯文（matches）顯示畀個翻譯員揀，個翻譯員可以揀、唔揀，或者揀咗再改，爾種搵舊譯文嘅功能叫配對。

配對唔一定要全中，而係可以搵唔到原文，但係搵到近似句子，都會照出，顯示出來lei4畀個翻譯揀，但係會嘜maak1低（軟件心目中）中咗百分之幾，咁樣唔係全中都照出嘅叫模糊配對（fuzzy match）。

坊間嘅 CAT 當中應用程式同網上服務嘅版本都有，但係有啲翻譯員基於保密理由，認為唔應該用網上服務。用樣理由，好多翻譯員都唔會駁機器翻譯，因為佢哋認為將原文傳去伺服器即係將資料畀咗第三方，係合同或者專業守則唔容許嘅事；爾個理由係同個翻譯員支唔支持機器翻譯無關。

好多 CAT 亦都有自訂詞彙表嘅功能，等翻譯員可以將同一領域、客人或者專案嘅詞彙寫入去，等譯文用嘅詞彙可以前後一致。

CAT 只會對可以半自動化嘅翻譯有用，對於例如譯小說之類嘅創意性翻譯，CAT 嘅用處有限。

衍生問題
----

CAT 嘅句子切割功能淨識跟住原文嘅次序機械式咁切割，如果源語言同目標語言嘅文法相差太遠，咁樣切割並唔會幫到個翻譯員。最簡單嘅例係中英文句號、逗號用法唔同，原文係英文，切割之後，如果翻譯盲目跟機直譯，出來lei4嘅中文句子就會過短；相反，原文係中文，如果盲目跟機譯做英文，出來lei4嘅英文句子就會係技術上唔啱文法嘅 run-on sentence。又例如，中文信同英文信嘅格式唔同，將一封英文信放入 CAT，出來啲嘢會錯嗮次序，如果翻譯社硬要個翻譯用 CAT，就可能要人手譯完封信之後夾硬順序打篇譯文入個 CAT 度，即係個翻譯記憶會亂嗮；比賽規則等等亦有類似情形。翻譯社盲目要翻譯員用 CAT 係造成西式中文嘅原因之一。

另外，有嘅翻譯員同有啲翻譯社相信 CAT 嘅配對功能係準同有用嘅，令佢哋相信如果個 CAT 搵到配對就即係可以做少啲嘢，可以減價，有啲翻譯社甚至會壓價。但係如果源語言同目標語言嘅文法相差太遠，搵到配對可能冇意義，例如英譯中，英文一般冇量詞，如果原文有一大堆數字，翻譯員要判斷使唔使加返量詞，加埋翻譯記憶以為嗰大堆數字可以自動處理，可以令到個翻譯員比唔用 CAT 更加煩。

參考資料
----

1. ↑  〈OmegaT簡介〉 (臺灣中文). 喺2023年5月12號搵到.
2. ↑  "Determining your rates and fees as a translator" (英文). CAT-based discounts. 喺2023年4月21號搵到.


|  |  |
| --- | --- |
| Stub icon | 呢篇軟件文係楔位文。歡迎幫維基百科擴寫佢。睇 • 論 • 改 • 歷 |
**Save HK**係一個香港親中派網上群組，截至2020年12月有近20萬名會員。

關於創辦人
-----

創辦人何敬康曾經喺新疆經商近十年。另外，佢係現任香港立法會議員，亦係澳門前行政長官何厚鏵個姪。

政治立場
----

Save HK網上群組入面嘅成員係以親中派為主，入面有唔少針對民主派，同埋形容親民主派人士係曱甴嘅非人化言論。另外，佢哋亦有時會發放一啲偏幫香港政府或中國品牌嘅消息。

### 部分成員喺群組入面分享虛假信息

唔止一次有新聞工作者公開批評，Save HK入面不時有成員分享虛假信息。

例如，喺2020年9月，包括Save HK 在內嘅一啲親中派網上群組，都流傳咗一張疑似立法會議員林卓廷Facebook專頁嘅截圖，圖入面林聲稱自己將親自到廣東協助12位被內地扣留人士（見12港人案），但事實上林卓廷因為七二一元朗襲擊嘅案件，要交出旅遊證件，根本無法離港。FactWire嘅記者亦查證過，佢嘅Facebook並無呢個帖。

另外，Save HK亦有會員曾經被批評，喺一啲涉及警察懷疑遇襲嘅案件入面，刻意曲解裁決理由。例如明明呈堂證供影片根本無拍到警員遇襲，但入面嘅討論就講到裁判官睇完片段點樣評論警員遇襲後嘅表情。

去到2022年9月，Save HK群組入面有人聲稱以華為手機拍攝月亮，當中內文大讚華為手機影得靚過單鏡反光機，又話當時新出嘅iPhone車尾燈都睇唔到。但之後求驗傳媒就揭發內容做假，早嗰張相喺2017年已經存在，亦係當年iPhone嘅Wallpaper之一。

### 否認新疆種族滅絕

新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而美國兩任國務卿蓬佩奧同布林肯，都將中國針對新疆維吾爾族嘅行為定義為「種族滅絕」。不過，創辦人何敬康喺2021年2月接受葉劉淑儀訪問嘅時候，就話中國喺當地係促進族裔融合，而唔係種族滅絕。

參考
--

1. ↑  〈20 萬人親建制 FB 群組「Save HK」遭移除 民建聯：震撼愛港圈子 | 立場報道 | 立場新聞〉. 《立場新聞 Stand News》 (英文). 原著喺2021-01-26歸檔. 喺2021-03-28搵到.
2. 1 2  〈信報即時新聞 -- 葉劉引廸麗熱巴質疑新疆種族滅絕說法〉. 《信報即時新聞》. 喺2021-03-28搵到.
3. ↑  "Exclusive: Meet the founder of Hong Kong's largest pro-gov't Facebook group SaveHK". *Hong Kong Free Press HKFP* (英國英文). 2021-02-15. 喺2021-03-28搵到.
4. ↑  〈愛國藍絲群組Save HK都被Facebook封殺 民建聯建議轉用微信公眾號〉. *winandmac.com* (美國英文). 2020-12-06. 喺2021-03-28搵到.
5. ↑  〈【Fact Check】網傳假圖冒林卓廷發帖 稱會親赴廣東救手足〉. *FactWire*.`{{cite web}}`: CS1 maint: url-status (link)
6. ↑  Kayue (2020-10-18). 〈建制派失實訊息如何「超譯」法庭判決？〉. 《The News Lens 關鍵評論網》 (中文). 原著喺2020-10-26歸檔. 喺2021-03-28搵到.
7. ↑  〈【有圖】網民稱以華為手機拍攝月亮 實為2017年iPhone宣傳圖〉. *hk.news.yahoo.com* (中文). 喺2022-09-24搵到.
8. ↑  〈求驗傳媒 - 華為手機拍攝的月亮？〉. *www.facebook.com* (繁體中文). 喺2022-09-24搵到.`{{cite web}}`: CS1 maint: url-status (link)
**黎智英**（英文：**Jimmy Lai Chee-ying**，1947年12月8號—），人稱「**肥佬黎**」，祖籍廣東順德，佢生於廣州，香港企業家，泛民主派大旗手，長期支持香港民主運動，但亦因為咁，香港嘅親中陣營（包括傳統親共團體、激進親中陣營、商界建制派）人士（例如東方日報）稱佢做漢奸黎，同埋佢亦不時被差佬作出政治檢控。

事業
--

1960年，黎智英由中國大陸偷渡到香港後，白手興家。

1981年，創辦佐丹奴時裝連鎖店。

1990年代，創辦香港壹傳媒集團。

2020年2月28號，黎智英涉嫌捲入2017年6月4號嘅刑事恐嚇東方日報記者案件、2019年嘅人大八三一五周年示威而畀差人拉咗。

2020年4月18號，黎智英喺2019年嘅煞停警黑亂港落實五大訴求集會、沒有國慶只有國殤示威裡面，組織同埋參與未經批准嘅集結，而畀差人拉咗。

2020年8月10號，黎智英同大仔黎見恩、二仔黎耀恩因為觸犯香港國家安全法，而畀差人拉咗。

2021年4月16號，黎智英同李卓人因為參與2019年8月18號、8月31號嘅非法集結罪名成立，合共被判坐花廳14個月。

政治立場
----

黎智英係泛民主派大旗手、反中共主義者。佢話咁係因為親身經歷文化大革命見過好多中共嘅衰嘢。佢亦支持平反六四。

相關事件
----

### 畀香港政府凍結股份

2021年5月14號，保安局長根據《香港國家安全法第四十三條實施細則》附表3嘅相關條文發出書面通知，凍結黎智英持有嘅壹傳媒有限公司（香港交易所股份代號︰282）嘅股份，同埋佢擁有嘅3間公司喺香港銀行帳戶。

### 親中建制派對黎智英收外國資金嘅指控

黎智英係少數同泛民主派關係緊密嘅生意人（除咗佢之外重有袁弓夷、周小龍），亦因為咁佢經常受到親中建制派嘅攻擊。其中一個親中陣營對佢嘅指控，就係話佢收美國CIA或者其他外國勢力嘅錢，當中以《東方日報》最經常用「黑金」形容黎智英。面對呢啲指控，黎智英曾經喺2016年3月2號喺壹週刊話，佢嘅身家金錢來源，由佢後生嗰陣創辦公明織造廠，到80年創辦佐丹奴，到後來再創辦壹傳媒同旗下各國媒體，都可以從工商處、銀行戶口同埋稅務局有稽可查。如果真係懷疑，一查就攞到證據，或者問一啲睇住佢事業發展嘅人都會清楚，但啲人就係唔會去查。佢又不點名批評，《東方日報》咁講係明知故犯嘅誣衊。

### 被香港賽馬會終止會籍事件

2021年9月2號，黎智英因為干犯咗三單同香港修例風波有關嘅非法遊行罪，同何俊仁、李柱銘一齊畀香港賽馬會終止會籍。

睇埋
--

* 壹傳媒大樓畀國安處搜查事件

參考
--

1. ↑  黎智英，1947年12月出生於廣州，家境富裕，從事貨運業
2. ↑  〈調查報道：肥黎一家七本英護照〉. 文匯報. 2014-08-25. 喺2016-06-21搵到.
3. ↑  黎智英：紙媒永遠不會再賣 重拾信心 落地生根 「不會裁員」, 臺灣蘋果日報, 2013年3月28日
4. ↑  黎智英壹傳媒推假自僱 香港多個工會齊炮轟 東方日報，2017年6月24日
5. ↑  黎智英. 〈請用事實說服我（黎智英） - 黎智英｜壹週刊〉. 原著喺2021年8月26號歸檔. 喺2021年6月23號搵到.
6. ↑  〈馬會終止黎智英、李柱銘、何俊仁等會籍　共涉14人〉. 香港01. 2021-09-16. 喺2024-04-01搵到.
醫療用嘅X光機
安保用嘅X光機
**X光機**係種產生X光嘅設備，主要用途係喺唔破壞物件嘅前提嚟睇下入面啲嘢係乜。亦可以用佢嚟搞殺菌或激發熒光。佢喺醫藥、熒光探測（包括安檢）、電子裝配檢查、測量建築材料厚度嘅範圍成日用到。

發展史
---

X光機係根據英國科學家威廉谷克斯喺1869～1875年間研發嘅谷克斯管（英文：Crookers tube）原理而搞出嚟。1895年9月8號，德國物理學家倫琴喺次實驗當中，喺谷克斯管發現咗條神秘射綫而將佢改名做X光，後嚟倫琴研究咗呢條射綫足足成個半月，重發現佢識射穿玻璃、橡膠、木同鋁等好多個物質，甚至用X射綫照住自己隻手重好清楚噉睇到自己啲骨同肌肉啲影像，後嚟研究到X射綫對肌肉嘅穿透性都好犀利下，但對密度比較大嘅骨骼得好渣嘅穿透性。隨後喺1896年1月18號，H. L. 史密夫研發咗全球第一臺X光機，重喺1904年世界博覽會由克拉倫斯·麥迪遜·戴利（英文：Clarence Madison Dally）現場介紹咗X光機嘅原理同功能。

X光機出街之後初期冇乜點關注，直到1940～1950年代先至被關注，最初用嚟檢測對鞋有冇質量問題，但因為有太多帶危害性嘅電離輻射而逐漸拋棄咗，甚至喺1957年，美國賓夕凡尼亞州政府正式封殺呢部設備。不過X光機產業未受到打擊，同年由美國物理學家羅拔·占美臣·范德格拉夫（英文：Robert J. Van de Graaff）同埋莊佐治侵（英文：John G. Trump）聯手，一齊整咗部成百萬伏嘅X光機出嚟。

應用
--

X光機主要喺醫學同安保領域用到。尤其喺正規嘅大醫院同大型車站、機場、海關、邊界邊境站成日見到佢。

### 醫療

#### X光診斷

X光好多時喺診斷範圍內用。主要靠X光嘅差別吸收、感光同埋穿透、熒光呢四大作用。由於X光先穿過人體會受到唔同程度吸收而携带咗人體各部分密度分佈嘅信息，再喺屏幕或攝影菲林上（經過顯影同定影）將整出唔同密度嘅陰影。之後按陰影嘅濃淡情況、再結合臨床表現、化驗結果同病理診斷，最後判斷到人體指定邊個部位係唔係正常。

#### X光治療

X光好多時喺治療範圍內用。主要先按佢嘅生物效應，再應用喺唔同能量嘅X光對人體發病部份嘅細胞組織搞照射，就可以得到被照射嘅細胞組織有冇受到破壞或抑制而達到醫到某啲疾病（例如腫瘤）嘅目的。

#### X光防護

雖然X光可以喺診斷同治療範圍內都有好大用途，但亦令病人出現甩髮、皮膚燒傷、工作人員出現視力障礙、白血病等電離輻射問題。所以啲醫護人員為咗防止X光嘅傷害而整咗相應嘅防護措施。

### 安保

一般經過X光機啲行李，工業控制電腦會出呢啲帶顏色嘅相。原理係專門檢查有冇違禁品出入。
X光機亦喺公安、法院、部分體育文化場所、會議中心、博覽中心、行李寄存、部分大商場、部分旅遊景點、部分酒店、機場、拘留所、監獄、火車站、地鐵站、大型碼頭、檢察院等人流密集、同埋涉及政府部門嘅場所為咗集體同公眾安全而設定。佢主要借助傳送帶，將被檢查行李送到傳輸帶通道，行李入咗通道之後將阻擋光嘅障礙信號成為檢測信號，送到控制單元，觸發射綫源發射X光信號，穿過傳輸帶入面睇行李物品落到雙能量探測器入面，最後將接收到嘅X光轉成電信號兼直接量化，最後通過串行總線傳送到工業控制電腦處理，最後得到高質量嘅相。

而家X光機主要用嚟檢查訪客或乘客有冇帶咗啲易燃易爆有毒等危險性物品及帶有殺傷性嘅武器在內。

攷
-

1. ↑  King, Gilbert (14 March 2012). "Clarence Dally - The Man Who Gave Thomas Edison X-Ray Vision". *smithsonianmag.com*. 喺13 November 2016搵到.
2. ↑  X光机的原理及应用[*失咗效嘅鏈*]

| * 睇
* 傾
* 改
安保 |
| --- |
| 檢測儀器 | 紅外綫探測器 | X光機 | 金屬探測器 | 安檢門 | 液體檢測儀 | 核素識別儀 | 爆炸物毒品探測儀 | 全身掃描儀 |
| 視音頻設備 | 監控 | 閉路電視 | 紅外綫探測器 | 偷聽器 |
| 人手 | 保安 | 安檢員 | 安全檢查 | 二次安檢 |
| 物品處理 | 危險物品儲存罐 |
插圖：驢皮公主著住件驢皮披肩，漏夜逃離家園。
《**驢皮妹mui1**》（法文：**Peau d'Âne**，英文：**Donkeyskin**）又或者叫《**驢皮公主**》，係法國作家沙略·佩羅寫嘅童話故事，响1695年首次出版，個故仔主題上屬於唔自然戀情。

《驢皮妹》呢個故事嘅主角係一位公主。佢父王想夾硬娶佢做老婆。為咗逃避痴咗線嘅父王，公主著住一件用驢嘅毛皮造嘅披肩逃走。公主變咗**驢皮妹**，去咗第個王國度做女僕。後嚟有一日佢畀王國嘅王子睇中，最後仲做咗呢位王子嘅老婆搵到真愛。大團圓結局。

呢個故仔段情節，同《格林童話》當中嘅《千種皮》近乎一樣咁滯。

主角個名
----

以下講講女主角個名係點譯過嚟粵文嘅。

就噉字面解，原著故仔個呔圖嘅意思係**驢皮**。喺個故仔裡便，呢隻字詞係啲人幫（著住驢皮嘅）女主角改嘅花名。譯到嚟粵語，就可以譯做**驢皮妹mui1**—喺粵語入便，**妹**呢隻漢字可以有起馬三款讀法，以下嘅羅馬化係用粵拼：

* mui2—**阿妹**、**細妹**；
* mui4—**妹妹**當中第一隻**妹**字；
* mui1—例子有**妹仔**同埋**𡃁妹**等嘅字詞；

當中 mui1 呢款讀法，成日都畀人攞嚟同女仔改花名：啲人幫一個女仔改花名嗰時，好多時都係叫佢做**乜乜****妹**mui1噉嘅，當中**乜乜**會係個女仔嘅某啲特性，例如一個好勤力嘅女仔就可能會畀身邊嘅人叫佢做**勤力妹**噉。**驢皮**係原著故仔入便啲人幫女主角改嘅外號，所以就可以對應粵語**驢皮妹**。

情節大要
----

《驢皮妹》情節大致係噉嘅。

話說好耐好耐以前有一位國王同一位生得好靚嘅皇后，兩公婆育有一位公主。國王同皇后擁有一隻識得屙黃金嘅驢，所以一家三口生活富足。不過好景不常，有一日皇后患病死咗，臨死前叮囑老公：

「如果我死後你想再娶，應承我：你娶返嚟嗰位新太太，一定要生得同我一樣咁靚。」
响跟住落嚟嗰幾年，國王一路都意志消沉，眾大臣連番噉搵美人返嚟畀國王揀新老婆，但國王一路都搵唔到美貌可比佢已故老婆嘅女人。

直至有一日，國王望住佢個親生女—公主大個咗，而且生得同佢嗰個母后一樣咁靚。

|  |  |  |
| --- | --- | --- |
| 

|  |
| --- |
| 插圖：國王意志消沉，佢班大臣個個喺度勸佢快啲搵個新皇后。 |
| 插圖：國王意志消沉，佢班大臣個個喺度勸佢快啲搵個新皇后。  |

 |

公主面對父王向自己求婚，就走去搵神仙教母教路。神仙教母諗計，叫公主向國王提出一啲無理要求，要國王達到呢啲無理要求先肯嫁。於是公主就去同父王講：

「呀... 如果你想娶我，你要幫我準備三條裙，第一條要有齊晒天上有嘅顏色，第二條要好似月亮咁銀白，第三條要好似太陽咁掁眼。除此之外，我想你殺咗隻金驢，再用佢塊毛皮嚟整件披肩畀我。」
「好！」
（公主心諗）「啲噉嘅裙邊有可能整得到出嚟。父王佢又實唔會殺金驢嘅，佢最後一定會死死哋氣認輸。」
點知下定決心嘅國王搵勻晒全國最擅長編織嘅織女返嚟，真係整到三條裙。跟住佢又二話不說郁手殺死金驢，整咗件驢皮披肩送畀公主。神仙教母見到噉嘅情況，就送咗個魔法箱畀公主，魔法箱裝晒三條靚裙喺裡便，然後佢就叫公主著住件驢皮披肩漏夜靜靜雞走人。

|  |  |  |  |  |
| --- | --- | --- | --- | --- |
| 

|  |
| --- |
| 插畫：國王擁有一隻神驢，神驢屙出嚟嘅唔係糞便，而係黃金。 |
| 插畫：國王擁有一隻神驢，神驢屙出嚟嘅唔係糞便，而係黃金。  |

|  |
| --- |
| 插畫：驢皮妹著住塊驢皮，走去農場做打雜。農場養咗隻貓（右下角）。 |
| 插畫：驢皮妹著住塊驢皮，走去農場做打雜。農場養咗隻貓（右下角）。  |

 |

驢皮公主一路走，走咗去第個王國，最後喺一座農場度搵到地方落腳。公主喺嗰度做嘢，畀人改咗個花名叫**驢皮妹**。有一日，驢皮妹喺自己間房度試著父王送畀佢嗰三條靚裙，點知期間畀呢個王國嘅王子見到。王子即刻中意咗驢皮妹，開口要求想食驢皮妹焗嘅蛋糕。

驢皮妹焗蛋糕嗰陣，唔覺意畀自己隻戒指跌咗入蛋糕裡便。打後王子搵到隻戒指，仲話淨係會娶啱啱好戴得落呢隻戒指嘅女仔。於是乎，王子就四圍去搵後生女試戴隻戒指，最後輪到驢皮妹試戴嗰陣時，驢皮妹一戴就戴得落仲 fit1 晒。而喺呢個時候，神仙教母出場，向王子同埋王子嘅父王母后解釋晒成件事嘅來龍去脈。王子知道發咗咩事，就馬上向驢皮妹求婚。驢皮妹亦答應咗。

响王子同驢皮妹嘅婚禮上，周圍啲國家都有派皇室人員出席。驢皮妹响婚禮上見返佢父王，發現父王原來已經恢復正常，仲娶咗位好靚嘅新太太。

大團圓結局。

睇埋
--


維基同享有多媒體嘅嘢：  
**Peau d'Âne**

* 《千種皮》
* 《熊皮佬》
* 《灰姑娘》，《驢皮妹》最後講王子搵驢皮妹嗰段，被指係同《灰姑娘》好相似。

攷
-

1. ↑  "Donkey Skin" Lang (ed.); Ford (ill.). *The Grey Fairy Book*. 1900.
2. ↑  "Donkey-skin" Samber (transl.); Mansion (ed.); Clarke (ill.). *The fairy tales of Charles Perrault*. 1922.
3. ↑  妹. *CantoDict*.
4. ↑  Chan, M. K. (2022). 11 My Unfair Lady. *Humour in Asian Cultures: Tradition and Context*. p. 264 "Kan4 lik6 mui1 勤力妹"
5. ↑  "The heroine assumes a peculiar disguise. [...] The story then proceeds much like Cinderella: ... the thrice repeated flight from the prince and the elaborate recognition ...". Thompson, Stith (1977). *The Folktale*. University of California Press. p. 128.

拎
-

* 文學 / 驢皮妹 （英文），電視橋段網講呢個故仔，有討論個故仔用咗咩橋段。
喺粵語音系同漢語音韻學（中文：漢語音韻學）入面，**陽入對調**指陽聲韻（中文：陽聲韻）（鼻尾韻母，light rime）同入聲韻（塞尾韻母，checked rime）之間有時會交換讀，呢種情況喺粵語幾常見。呢兩種音節可以分爲三對同器官音韻組合（homorganic pairs）：b/p雙脣音、n/t齒音同埋ŋ/k軟齶音。正正因爲全部入聲都係嚟自鼻音，由此可見佢哋之間係有密切嘅關係。

音韻學嘅改變
------

除咗相似嘅音韻之外，同器官組合嘅兩個字好多時都有相似意思。喺呢啲組合，當兩個字嘅輔音同元音一樣，而一邊係鼻音韻尾，另一邊係入聲韻尾嗰陣，就會組成一對同器官音韻組合。其中有啲組合會揾到近義詞，就好似「揼dam3」同「耷dap1」都有輕微下垂嘅意思。除咗粵語常見嘅陽入對調，其他漢語族語言亦有口鼻音對調（Oral-Nasal alternation）或口聲入聲對調（Oral-Stop alternation）嘅現象。

喺聲母方面，某啲組合會喺送氣聲母同埋不送氣聲母之間互換，例如「拑kim4」同埋「挾gip6」。聲調方面，一個陰聲字通常會對應一個陽聲字，例如「吟ngam4」係陽聲（low tone）而「噏(ng)ap1」係陰聲（high tone）。而呢啲組合裏面有好多冇通用字嘅口語動詞，例如「啄doeng1」同埋「啄doek3\*1」都有類似嘅意思。有時呢啲組合唔會完全同義或可對換，詞頻或者都會唔一樣。正如「冚kam2」同「扱kap1」噉，雖然兩個大概都係講緊「蓋上」嘅意思，但喺語感上面依然有些微差別。

各種理論
----

大部分語言學家都認爲鼻音字普遍係本字而入聲字係口語變音，有啲就認爲有同等嘅詞語數量都係嚟自入聲字。無論如何，大部分人都覺得陽聲字嘅限制少過入聲字嘅限制。

有其他語言學家覺得呢種組合喺東南亞同華南地區相當常見，例如苗語川黔滇次方言（Hmong）。Bernhard Karlgren（1934）以「word-family」代表一組喺上古漢語有相似發音同埋相關意思嘅詞語，論證其語態變化痕跡。同時間Bauer發現呢個現象有機會係一個由古代遺留落嚟嘅詞彙衍生（word-derivation）系統，而詞根加上唔同類型嘅後綴（例如使役詞causative 同及物詞transitive）之後就會有唔同嘅意思。

例子
--

粵語詞彙入面大概有50對音韻組合係同器官嘅，例如：

| 陽聲韻 | 入聲韻 |
| --- | --- |
| 字 | 粤拼 | 官話解釋 | 英文解釋 | 字 | 粤拼 | 官話解釋 | 英文解釋 |
| 覽 | laam5 |  | look at | 𥅈 | laap3 | 瞥一眼 | glance at |
| 揼 | dam3 | 輕微下垂 | to hang down, sag | 耷 | dap1 | 輕微下垂 | to hang down, droop |
| 冚 | kam2 | 蓋上 | to cover on top | 扱 | kap1 | 蓋上 | to cover on top |
| 吟 | ngam4 | 踅踅唸 | to grumble | 噏 | (ng)ap1 | 激動地踅踅唸 | to babble, gossip |
| 腌 | jim1 |  | to pickle in salt | 醃 | jip3 |  | to pickle in salt |
| 散 | saan3 | 散開 | to disperse, spread | 撒 | saat3 |  | to scatter, sow, spill |
| 䟴 | (ng)an3 | 抖（腳） | to shake, jiggle | 卼 | ngat6 | 搖椅子 | to balance on the rear legs of a chair 
and rock |
| 辨 | bin6 |  | to distinguish | 別 | bit6 |  | to identify |
| 掀 | kin2 | 揭 | to open up (book); remove | 揭 | kit3 |  | to open up (book); unveil |
| 寬 | fun1 |  | spacious | 闊 | fut3 |  | wide |
| 掅 | cing3 | 吊起，提起 | to lift up (luggage) | 摵 | cik1 | 揪住 | to pull up (trousers) |
| 揈 | fing6 | 晃動 | to fling away; swing (a limb) | 扐 | fik6 | 晃動 | to fling away; swing (a flag) |
| 拎 | ning1 | 提起 | to carry by hand | 搦 | nik1 | 提起 | to carry by hand |
| 趟 | tong3 |  | to slide open (a door) | 托 | tok3 |  | to push up (a bar) |
| 啄 | doeng1 |  | to peck | 剁 | doek3 |  | to cut |

參考
--

1. ↑  Tsou, Benjamin. "Homorganic Nasal/Stop Alternations in Cantonese". *University of Hong Kong*.
2. ↑  Zhan Bohui: 廣東粵方言概要 "(An Outline of Yue Dialects in Guangdong)", Guangzhou: Jinan University Press, 2002, pp 19-20’
3. ↑  Chan, Marjorie: Cahiers de Linguistique Asie Orientale (1999) 28.1:101-112
4. ↑  Bauer, Robert: "Modern Cantonese Phonology", London: Routledge, 1997, pp 92-93
**Softmax 函數**將K個實數嘅向量轉做K個可能結果嘅概率分佈，係 logistic 函數向多維嘅推廣。Softmax 常用喺人工神經網絡度做最尾一個啟動函數，嚟標準化個網絡嘅輸出成為各類輸出嘅概率分佈。

定義
--

Softmax 函數攞個向量{\displaystyle \mathbf {z} }做輸入，當中有K個實數；並將佢標準化做K個概率嘅分佈。呢啲概率同啲輸入實數嘅冪成正比。即係話，應用 softmax 前，個向量入面有啲數可能係負數或大過一，加埋亦可能唔等於一；應用 softmax 後，每個數都會喺{\displaystyle (0,1)}呢個間距，而成個向量所有數嘅總和會係一，可以當做概率。輸入數值越大，輸出概率越高。

正式嚟講，softmax 函數{\displaystyle \sigma :\mathbb {R} ^{K}\mapsto (0,1)^{K}}（{\displaystyle K\geq 1}）定義做：



σ
(

z

)

i

=

e

z

i



∑

j
=
1

K

e

z

j


 
 

 for 

i
=
1
,
…
,
K

 and 

z

=
(

z

1

,
…
,

z

K

)
∈

R

K

.

{\displaystyle \sigma (\mathbf {z} )\_{i}={\frac {e^{z\_{i}}}{\sum \_{j=1}^{K}e^{z\_{j}}}}\ \ {\text{ for }}i=1,\dotsc ,K{\text{ and }}\mathbf {z} =(z\_{1},\dotsc ,z\_{K})\in \mathbb {R} ^{K}.}

{\displaystyle \sigma (\mathbf {z} )_{i}={\frac {e^{z_{i}}}{\sum _{j=1}^{K}e^{z_{j}}}}\ \ {\text{ for }}i=1,\dotsc ,K{\text{ and }}\mathbf {z} =(z_{1},\dotsc ,z_{K})\in \mathbb {R} ^{K}.}
換而言之，softmax 應用標準指數函數落{\displaystyle \mathbf {z} }入面K個數{\displaystyle z\_{i}}，並將佢哋除以呢啲冪嘅和。

廣義上，個指數函數嘅基數b可以係任何b > 0，唔一定要係e。

|  |  |
| --- | --- |
|  | 呢篇同數學相關係楔位文。歡迎幫維基百科擴寫佢。睇 • 論 • 改 • 歷 |
雅達利（英語：Atari /əˈtɑːri/，NASDAQ：ATAR）係一個品牌名，自1972年成立以來就被多間企業擁有，目前由法國遊戲發行商法國雅達利公司(Atari SA)（之前叫Infogrames Entertainment SA）嘅子公司雅達利互動（Atari Interactive, Inc.）持有，美國嘅分部Atari, Inc（1993年至今）（之前叫GT Interactive Software Corp. (1993年–2000年)同Infogrames, Inc. (2000年–2003年)）獲授權使用雅達利商標。最初嘅雅達利公司（Atari, Inc.）是由諾蘭·布什內爾和泰德·達布尼喺1972年喺美國加州森尼韋爾成立，亦都係街機、家用電子遊戲機和家用電腦的早期起源者。唔少例如《乓》、《爆破彗星》等經典早期電腦遊戲嘅發行，令雅達利喺電子遊戲歷史上舉足輕重。經典遊戲主機係1977年發行嘅雅達利2600。大多數非美國同日本部門(包括香港嘅部門)以前都係雅達利(前Infogrames)嘅發行部，直到 2009 年 7 月嗰間公司將非美國同日本部門同其發行合作夥伴（Distribution Partners）一齊賣俾萬代南夢宮娛樂，目的係將其財務資源同創意精力專門用喺開發同發佈線上遊戲。雅達利嘅香港部門因而成為萬代南夢宮嘅香港遊戲發行部。嗰個部門改名叫做萬代南夢宮合作夥伴（Bandai Namco Partners），直到 2013 年併入萬代南夢宮娛樂。